দোলে প্রাণ খুলে আনন্দ করতে অবশ্যই ক্যারি করুন এই অ্যাকসেসরিজগুলো in bengali\nদোলের দিন কোন ফ্যাশন অ্যাকসেসরিজগুলো ব্যাগে রাখতেই হবে?\nDebapriya Bhattacharyya | Feb 25, 2020\nআচ্ছা, দোল (holi) বলতে সবার প্রথমেই আপনার কী মনে পড়ে? রঙ, ভাঙ, ঠান্ডাই, মিষ্টি, সাদা পোশাক, পিচকিরি – অনেক কিছুই ‘দোল’ শব্দটির সঙ্গে যুক্ত। আমাদের ছোটবেলায় যেমন দোলের দিন মা একটা পুরনো রঙ ওঠা জামা পরিয়ে দিত, এখন কিন্তু আর তেমন কিছু হয় না। এখন সব কিছুই খুব হেপ অ্যান্ড হ্যাপেনিং! আরে বাবা দিন বদলেছে, কথায় কথায় স্মার্টফোনে ছবি উঠছে আর সঙ্গে সঙ্গে তা আপলোড হয়ে যাচ্ছে সোশ্যাল মিডিয়ায়। কাজেই ওই রঙ ওঠা পুরনো পোশাক পরে হোলি খেলতে যাওয়ার কথা তো জাস্ট ভাবা যায় না! কী পরবেন, কেমন সাজবেন সব ঠিক করে নিয়েছেন? কিন্তু সবচেয়ে গুরুত্বপূর্ণ বিষয়টাই ভুলে যাচ্ছিলেন তো? দোলের ফ্যাশন অ্যাকসেসরিজ! রইল কয়েকটি মাস্ট হ্যাভ ফ্যাশন অ্যাকসেসরিজের (accessories) লিস্ট, মিলিয়ে দেখে নিন কিছু বাদ দিচ্ছিলেন কিনা।\nআরও পড়ুনঃ প্রিয়জনদের পাঠানোর জন্য দোলের শুভেচ্ছা বার্তা\nহলুদ রঙের মিনিয়ন ক্যাপ (ছবি সৌজন্য – অ্যামাজন)\nদোল খেলতে যাওয়ার আগে আপনি যতই চুল বেঁধে যান না কেন, চুলে রঙ লাগবেই। কাজেই দোলের ক্ষতিকর রঙের হাত থেকে চুল রক্ষা করতে টুপি পরতে পারেন। হ্যাঁ, যদি চুড়িদার পরে দোল খেলতে যান সেক্ষেত্রে অবশ্য টুপি পরতে পারবেন না, তবে ওড়না দিয়ে মাথা ঢেকে নিতে পারেন।\nআমাদের পছন্দ – হলুদ রঙের মিনিয়ন ক্যাপ (দাম – ৭০০ টাকা মাত্র)\nলাল রঙের পলিয়েস্টর ব্যান্ডানা (ছবি সৌজন্য – অ্যামাজন)\nটুপি না পরতে চাইলে কিন্তু কোনও অসুবিধে নেই। আপনি দোলের রঙ আর আবীর থেকে চুল বাঁচাতে ব্যান্ডানা বেঁধে নিতে পারেন। নানা রঙের ব্যান্ডানা আপনি অনলাইনে পেয়ে যাবেন আবার দোকানেও পেয়ে যাবেন। আর শুধু যে চুলে রঙ লাগানো আটকাতে এই অ্যাকসেসরিজটি ব্যবহার করবেন তা কিন্তু নয়; ব্যান্ডানা খুবই ফ্যাশনেবল একটি অ্যাকসেসরিজ যা আপনার দোলের লুকটাই বদলে দেবে। পশ্চিমি পোশাকের সঙ্গে দারুণ মানানসই।\nআমাদের পছন্দ – লাল রঙের পলিয়েস্টর ব্যান্ডানা (দাম – ৯২০ টাকা মাত্র)\nইউ ভি রে প্রোটেক্টেড গোল সানগ্লাস (ছবি সৌজন্য – অ্যামাজন)\nআপনি পাড়ায় দোল খেলতে যান অথবা কোনও হ্যাপেনিং হোলি পার্টিতেই যান, দোলের দিন বাইরে বেরলে কিন্তু সানগ্লাস নিতেই হবে। শুধু যে ফ্যাশন করার জন্য আপনাকে সানগ্লাস পরতে হবে তা নয়, রোদ থেকেও বাঁচবেন আবার দোল খেলার সময়ে রঙ আর আবীর থেকেও আপনার চোখ রক্ষা পাবে। আপনার মুখের আকার অনুযায়ী মানানসই সানগ্লাস কিনে পরে নিন আর হয়ে যান হোলি পার্টির জন্য রেডি।\nআমাদের পছন্দ – ইউ ভি রে প্রোটেক্টেড গোল সানগ্লাস (দাম – ১৯৯ টাকা মাত্র)\nওয়াটারপ্রুফ কিট ব্যাগ\nগোলাপি রঙের ওয়াটার প্রুফ কিট ব্যাগ (ছবি সৌজন্য – অ্যামাজন)\nদোলের সময়ে বাইরে বেরবেন, রঙ খেলবেন, ভিজবেন – সব ঠিক আছে, কিন্তু আপনার ফোন, হেডসেট আর টাকাপয়সা যদি ভিজে যায় তাহলে মুশকিল। হোলি পার্টিতেই যান বা পাড়ায় বন্ধুদের সঙ্গে দোল খেলতেই যান, সঙ্গে কোমরে বাঁধা একটি ওয়াটারপ্রুফ কিট ব্যাগ থাকলে কিছু টাকা, মোবাইল ও অন্যান্য টুকটাক জিনিস রাখতে সুবিধে হবে।\nআমাদের পছন্দ – গোলাপি ট্রান্সপারেন্ট কোমরে বাঁধার কিট ব্যাগ (দাম – ২৫৮ টাকা মাত্র)


০৩:২৩ পিএম | ৩০ নভেম্বর, ২০২০\nমধ্যবর্তী নির্বাচন দিতে জাফরুল্লাহ’র আহ্বান। ছবি: বার্তা২৪.কম\nসরকারের উন্নয়নমূলক কর্মকাণ্ডের মূল্যায়নের জন্য প্রধানমন্ত্রীকে একটি মধ্যবর্তী নির্বাচন দেওয়ার আহ্বান জানিয়েন গণস্বাস্থ্য কেন্দ্রের প্রতিষ্ঠাতা ডা. জাফরুল্লাহ চৌধুরী।\nসোমবার (৩০ নভেম্বর) জাতীয় প্রেসক্লাবের সামনে এক মানববন্ধনে তিনি এ আহ্বান জানান। ধর্ষণ, শিশু নির্যাতন ও বিচারহীনতার প্রতিবাদে সাংবিধানিক অধিকার ফোরামের আয়োজনে এ মানববন্ধন অনুষ্ঠিত হয়।\nসাংবিধানিক অধিকার ফোরামের সভাপতি বাবু সুরঞ্জন ঘোষের সভাপতিত্বে মানববন্ধনে আরো বক্তব্য রাখেন, ঐক্যফ্রন্টের দফতর প্রধান জাহাঙ্গীর আলম মিন্টু, ঢাকা মহানগর দক্ষিণ বিএনপির সহ-সভাপতি মুক্তিযোদ্ধা ফরিদ উদ্দিন, কৃষক দলের আহ্বায়ক কমিটির সদস্য কে এম রকিবুল ইসলাম রিপন, মহিলা দল নেত্রী আরিফা সুলতানা রুমা, সাবেক ছাত্রদল নেত্রী সেলিনা সুলতানা নিশিতা প্রমুখ।\nপ্রধান অতিথির বক্তব্যে ডা. জাফরুল্লাহ চৌধুরী বলেন, গোয়েন্দা বাহিনী আলেমদের মিসগাইড করছে। সরকারকে আমি বলবো অকারণে আলেম সমাজকে কটু কথা বলবেন না। তাদেরকে কথা বলতে দেন। আমাদের দরকার ভালোভাবে বেঁচে থাকা। অহেতুক বিতর্ক সৃষ্টি না করে আপনি আপনার উন্নয়নের জন্য পুলিশকে অনুরোধ করেন তারা যেনো ফুটপাত থেকে, রিকশাচালক ও দিনমজুর এর কাছ থেকে ঘুষ না খেতে। তাতে অনেক লাভবান হবেন।\nভাস্কর্য স্থাপনের বিষয় জাফরুল্লাহ চৌধুরী বলেন, অকারণে আওয়াজ তুলবেন না। মূর্তি এটা একটি অহেতুক বিতর্ক। আলেমগণ আপনারা আমাদের শ্রদ্ধীয় ব্যক্তি। আপনাদের দায়িত্ব হবে মানবিক। অহেতুক বিতর্ক করে ইসলামকে ছোট করবেন না। আজকে মৌলভী সাহেবেরা কেনো যৌন নির্যাতনের সাথে যুক্ত হবে। এসময় আলেমদের অন্যদের দ্বারা প্রভাবিত না হয়ে কাজ করার আহ্বান জানান তিনি। তিনি আরো বলেন, আজকে আমি মনে করি মানবিক কল্যাণের জন্য আমাদের সবাইকে চেষ্টা করতে হবে।\nসরকারের উন্নয়নমূলক কর্মকাণ্ডের মূল্যায়নের জন্য প্রধানমন্ত্রীকে একটি মধ্যবর্তী নির্বাচন দেওয়ার আহ্বান জানিয়ে গণস্বাস্থ্য কেন্দ্রের প্রতিষ্ঠাতা ডা. জাফরুল্লাহ চৌধুরী বলেন, এই যে এতো পরিশ্রম, এতো উন্নয়ন কর্মকাণ্ড সেগুলোর মূল্যায়ণ করতে হলে আপনারা একটি মধ্যবর্তী নির্বাচন দিন। তাতে জনগণ ঠিক করবে আপনাদের কর্মকাণ্ডে তারা কতটা সন্তুষ্ট।\nমানবিক করণে বিএনপি চেয়ারপার্সন বেগম খালেদা জিয়াকে জামিন দেয়ার আহ্বান জানানোর পাশাপাশি বিএনপিকেও রাজপাথে নামার আহ্বান জানান প্রবীণ এই রাজনৈতিক বিশ্লেষক।\nগণস্বাস্থ্য কেন্দ্র ডা. জাফরুল্লাহ চৌধুরী নির্বাচন মানববন্ধন


Lok Sabha Election 2019: TMC is worried about their own conflict in Shantipur - Anandabazar\nশান্তিপুর |১২ মে, ২০১৯, ০২:৩৮:৩৮\nশেষ আপডেট: ১২ মে, ২০১৯, ০২:৩৬:১২\nঅন্তর্দ্বন্দ্ব কি কাল হবে?\nচোরা হিন্দুত্ব হাওয়া ছিল, তা উসকে দেওয়ার জন্য প্রচারও ছিল তুমুল। কিন্তু বহু জায়গাতেই হাওয়া নয়, বরং তৃণমূলের এক শ্রেণির নেতার বিরুদ্ধে পুঞ্জীভূত ক্ষোভ বাড়তি জমি দিয়েছে বিরোধীদের। কেন এই ক্ষোভ? খোঁজ নিচ্ছে আনন্দবাজার।\nমাত্র এক বছর আগের পঞ্চায়েত নির্বাচনে অন্য রকম ভোট দেখেছিল শান্তিপুর। ভোট দিতে পারেননি অনেকে। শান্তিপুরের রাজনীতিতে তৈরি হয়েছিল অসহিষ্ণুতা আর সন্ত্রাসের আবহ। নানা প্রকল্পে নেতাদের অহেতুক নাক গলানোও ভাল চোখে দেখেনি মানুষ। লোকসভা ভোট মিটে যাওয়ার পরে তাই প্রশ্ন উঠছে, জমে থাকা ক্ষোভের হিসাব কি এ বার মিটিয়ে নিয়েছে আমজনতা?\nশান্তিপুরে শাসক দলের দুই নেতা অজয় দে, অরিন্দম ভট্টাচার্য— দু’জনেই কংগ্রেস থেকে এসেছেন তৃণমূলে। ২০১৫ সালের পুরভোটে তৃণমূলের বিরুদ্ধে সন্ত্রাসের অভিযোগ উঠেছিল শান্তিপুরে। অনেকের মতে ২০১৬ সালে অজয় দে-কে হারিয়ে তার বদলা নেয় মানুষ। ২০১৭ সালে তৃণমূলে যোগ দেন অরিন্দম। শান্তিপুরে দলের রাশ ক্রমশ কেন্দ্রীভূত হতে থাকে বিধায়ক অরিন্দমের মুঠোয়। সেই সঙ্গে শান্তিপুরের রাজনীতিতে স্পষ্ট হতে থাকে অসহিষ্ণুতার বাতাবরণ।\n২০১৮ সালের পঞ্চায়েত ভোটে সন্ত্রাসের সঙ্গে নাম জড়ায় শাসক দলের। ভোটের আগে বেলগড়িয়া ২ পঞ্চায়েত এলাকায় এক বিজেপি প্রার্থীর গর্ভবতী আত্মীয়াকে ধর্ষণের অভিযোগ ওঠে। ভোটের দিন গুলি চলে। বাবলা এলাকায় গণপিটুনিতে মৃত্যু হয় এক যুবকের, জখম হন আরও কয়েক জন। গ্রামবাসীদের অভিযোগ, এঁরা বিধায়ক-ঘনিষ্ঠ ও বুথ দখল করতে এসেছিলেন। ভোটের পরে এলাকায় খুন হন বিজেপি কর্মী। সেই ঘটনাতেও অরিন্দম-ঘনিষ্ঠদের দিকে আঙুল ওঠে।\nদলের একটি বড় অংশ পঞ্চায়েত ভোটে লড়ার টিকিট পাননি। এঁদের বেশিরভাগই বিধায়কের-বিরোধী শিবিরের বলে অভিযোগ। বোর্ড গঠনের আগেই গয়েশপুর, বেলগড়িয়া ১ পঞ্চায়েতের মতো জায়গায় দলীয় সদস্যদের একটি অংশ দলীয় নেতৃত্বের কাছে লিখিত অভিযোগ করেন অরিন্দম শিবিরের বিরুদ্ধে। অজয় ও অরিন্দম গোষ্ঠীর গোলমাল তীব্র আকার নেয়।\nশান্তিপুর কলেজে ঝামেলা, আবাস প্রকল্পে শাসক দলের নেতাদের দাদাগিরি, দুর্নীতি, স্বজনপোষণ, নির্মাণকাজে সিন্ডিকেটের চাপ, কিছু নেতার দুর্ব্যবহার—এই সব মোটেই ভাল ভাবে নেয়নি জনতা। তাঁদের ক্ষোভের বহিঃপ্রকাশ কি হয়েছে লোকসভা ভোটে?\nশান্তিপুরের বিধায়ক অরিন্দম ভট্টাচার্য কোনও মন্তব্য করতে চাননি। আর পুরপ্রধান অজয় দে বলেন, “পুরভোটে কখনও জোর করে ভোট করিনি আমরা। দুর্নীতির অভিযোগ যা তোলা হচ্ছে তা মনগড়া।”


নরসিংদীতে নৌকার প্রার্থীকে হারিয়ে মেয়র হলেন বিদ্রোহী প্রার্থী – Ekushey Bangla | একুশে বাংলা\nমো. জামাল মোল্লা। ফাইল ছবি।\nনরসিংদীর রায়পুরা পৌরসভা নির্বাচনে পুনরায় মেয়র নির্বাচিত হয়েছেন আওয়ামী লীগের বিদ্রোহী প্রার্থী মো. জামাল মোল্লা। নিকটতম প্রার্থীর থেকে ২৫৪৩ ভোট বেশি পেয়ে নির্বাচিত হয়েছেন তিনি।\nরোববার (২৬ ডিসেম্বর) ভোট গণনা শেষে রাতে বেসরকারিভাবে এ ফল ঘোষণা করেন সিনিয়র জেলা নির্বাচন কর্মকর্তা ও রিটার্নিং কর্মকর্তা মো. মেছবাহ উদ্দিন। এর আগে সকাল আটটা থেকে টানা বিকেল চারটা পর্যন্ত প্রথমবারের মত ইলেকট্রনিক ভোটিং মেশিনে (ইভিএম) ভোটাধিকার প্রয়োগ করেন রায়পুরা পৌরসভার ভোটাররা।\nরিটার্নিং কর্মকর্তা মো. মেছবাহ উদ্দিন জানান- ভোটগণনা শেষে প্রাপ্ত ফলাফলে দেখা গেছে নারিকেল গাছ প্রতীকের স্বতন্ত্র প্রার্থী মো. আব্দুল কুদ্দুস পেয়েছেন ৪ হাজার ৭৭২ ভোট, নৌকা প্রতীকের প্রার্থী মো. মাহবুব আলম শাহীন পেয়েছেন ৫ হাজার ২৬১ ভোট, জগ প্রতীকের স্বতন্ত্র প্রার্থী মো. আনোয়ার হোসেন পেয়েছেন ১ হাজার ৬৯ ভোট, মোবাইল প্রতীকের প্রার্থী মো. জামাল মোল্লা পেয়েছেন ৭ হাজার ৮০৪ ভোট ও হাতপাখা প্রতীকে ইসলামী আন্দোলন বাংলাদেশের প্রার্থী মো. শামীম মোল্লা পেয়েছেন ৩৯০ ভোট। প্রাপ্ত ভোট বিবেচনায় স্বতন্ত্র প্রার্থী মো. জামাল মোল্লাকে বেসরকারীভাবে নির্বাচিত ঘোষণা করা হয়।\nসরেজমিনে বিভিন্ন কেন্দ্র ঘুরে দেখা গেছে, বিচ্ছিন্ন কিছু ঘটনা ছাড়া মোটামুটি শান্তিপূর্ণ ও সুষ্ঠুভাবে রায়পুরা পৌরসভা নির্বাচনে ভোটগ্রহণ হয়েছে। সকাল ৮টায় ভোটগ্রহণ শুরুর পর সবগুলো কেন্দ্রে শীত উপেক্ষা করে ভোটারদের লক্ষণীয় উপস্থিত দেখা গেছে। দীর্ঘ লাইনে দাঁড়িয়ে প্রথমবারের মতো ইলেকট্রনিক ভোটিং মেশিনে (ইভিএম) ভোট দিয়েছেন এখানকার ভোটাররা। নির্বাচনের মাঠে মেয়র পদে পাঁচজন প্রার্থী থাকলেও মূল প্রতিদ্বন্দ্বিতা হয়েছে নৌকা ও স্বতন্ত্র প্রার্থীদের মধ্যে।\nনির্বাচন সংশ্লিষ্ট সূত্রগুলো বলছে, পাঁচজন মেয়র প্রার্থী, ৯টি ওয়ার্ডে ৩০ জন কাউন্সিলর ও ৯ জন সংরক্ষিত নারী কাউন্সিলর প্রার্থী নির্বাচনে অংশ নেন। ২৬ হাজার ৫১৫ জন ভোটারের মধ্যে নারী ভোটার ১৩ হাজার ৫৬৭ জন ও পুরুষ ভোটার ১২ হাজার ৯৫০ জন। মোট ৮৩টি ভোটকক্ষে ভোট দিয়েছেন ১৯ হাজার ৩৪৬ জন। এর মধ্যে বাতিল ভোটের সংখ্যা ৫০টি। কোথাও কোনো অপ্রীতিকর ঘটনার খবর পাওয়া যায়নি। সুষ্ঠু ও শান্তিপূর্ণ ভোটগ্রহণের জন্য ৯ জন নির্বাহী ম্যাজিস্ট্রেটের সার্বক্ষণিক তদারকি ও আইনশৃঙ্খলা রক্ষাকারী বাহিনী দায়িত্ব পালন করেছে।\nনবনির্বাচিত মেয়র মো. জামাল মোল্লা পৌরবাসীকে ধন্যবাদ জানিয়ে বলেন, রায়পুরা পৌর এলাকার মানুষ আমাকে পুনরায় ভোট দিয়ে নির্বাচিত করেছেন। প্রতিটি কেন্দ্রে ভোট দিতে আসা নারী-পুরুষ সকল ভোটারদের আমি ধন্যবাদ ও কৃতজ্ঞতা জানাই। এই পৌরসভার উন্নয়নের ধারাবাহিকতা বজায় রাখার চেষ্টা অব্যাহত রাখব আমি।


প্রিয় শিলাজিতের কাছেই ফিরলেন শ্রীলেখা CNI24.COM\nTime : 05:03:33 PM\nআপডেট টাইম : 09/11/2020 02:45 PM\n১২ সেকেন্ড যেন আস্ত একখানা ‘ঝড়’ শিলাজিতের জীবনে। সামান্য এইটুকু সময় জানিয়ে দিল স্ত্রী সৃজিতা অন্য পুরুষে আসক্ত। ছেলে কোকেনের নেশায় বুঁদ। মেয়ে বয়সে অনেক বড় এক বিবাহিত পুরুষের সঙ্গে সম্পর্ক গড়েছে!\nএক সঙ্গে এতগুলো ঘটনা তছনছ হয়ে যাওয়ার পক্ষে যথেষ্ট। কিন্তু তছনছ হননি শিলাজিৎ। কারণ, পুরোটাই ঘটেছে স্বপ্নে! সেই ১২ সেকেন্ড ১২ মিনিটে ধরে মানুষের জীবনের ভাল-মন্দকে ছোট্ট করে বলার চেষ্টা করেছেন পরিচালক অংশুমান বন্দ্যোপাধ্যায়।\nলকডাউন কি মানুষের সাদা-কাল দিক চোখে আঙুল দিয়ে দেখিয়ে দিয়েছে? তাই এই ছবি? অংশুমানের দাবি, ‘‘শুধু সাদা-কালো নয়, মানুষের ‘ভিতরের আমি’ ‘বাইরের আমি’ও ধরা দিয়েছে গত ৮ মাসে। তাকে ধরে রাখার লোভ সামলাতে পারিনি। তাই মনের গভীরে লুকিয়ে থাকা ‘গোপন আমি’র হদিশ দিতেই বানালাম শর্ট ফিল্ম ‘১২ সেকেন্ড।’’\nঅংশুমানের ক্যামেরায় স্বপ্ন ঘুরেছে দেবাঞ্জনকে ঘিরে। শিলাজিৎ যাকে জীবন্ত করেছেন। পরিচালকের মতে, দেবাঞ্জনের পাগলামো ধরতে পারতেন দু’জন অভিনেতা, শিলাজিৎ আর ঋত্বিক চক্রবর্তী। শিলাজিৎ অংশুমানের কমফোর্ট জোন। তাই তিনিই মুখ্য ভূমিকায়। শ্রীলেখা মিত্র তাঁর স্বপ্নসঙ্গিনী। পর্দায় ফের স্বামী-স্ত্রী। অনেক বিতর্ক পিছনে ফেলে ছবির দুনিয়ায় শ্রীলেখা ফিরেছেন অংশুমানের এই ছবি দিয়েই। যদিও ‘সৃজিতা’ চরিত্র খুব নতুন নয় তাঁর কাছে। তবু কিসের আকর্ষণে রাজি হলেন? প্রশ্নের উত্তরে আনন্দবাজার ডিজিটালকে শ্রীলেখা বললেন, ‘‘আকর্ষণের একাধিক কারণ। নতুনদের সঙ্গে কাজের উত্তেজনা। শিলাজিতের সঙ্গে ফের জুটি বাঁধার সুযোগ। ভাল গল্প। এবং এঁরা তথাকথিত চেনাজানাদের থেকে অনেক বেশি যেন নিরাপদ। তাই...।’’\n১২ সেকেন্ডে একজন ভাল অভিনেতার ‘খিদে’ পূরণ হয়েছে? একটু চিন্তার পর শ্রীলেখার মত, ‘‘মনস্তত্ত্ব আমার প্রিয় বিষয়। তাই এই কাজ বারেবারে করলেও একঘেয়েমি আসে না। তা ছাড়া, এই ধরনের চরিত্র বাইরে থেকে দেখলে ‘এক’ মনে হয়। অভিনয়ের সময়ে দেখা যায় প্রচুর শেড। আমি খুশি।’’\nতার পরেই স্বগতোক্তি, অনেক দিন কমেডি চরিত্র পাননি তিনি। বেশ মুচমুচে, ব্যঙ্গের রসে জড়ানো এই ছবি, যা অভিনয় করতে করতে তৃপ্তি দেবে।\nছবিতে দেখা যাবে নতুন দুই মুখ অরূপ, এনাক্ষীকে। পরিচালকের ভাষায় এঁরা লম্বা রেসের ঘোড়া। গানের দায়িত্বে রুদ্র সরকার। বাংলা ছবিতে সম্ভবত এই প্রথম টাইটেল সং-এ র্যাপ শোনা যাবে। যা লিখেছেন সৈকত ঘোষ। চিত্রনাট্যে সুপর্ণা ঘোষ মিত্র।


বাংলাদেশে ২২ হাজার পর্ন সাইট বন্ধ! - বিজ্ঞান ও প্রযুক্তি - Premier News Syndicate Limited (PNS)\n১০ জুলাই ২০১৯, ১২:৪৮ মধ্যরাত\nপিএনএস ডেস্ক : বাংলাদেশে ২২ হাজার পর্ন সাইট বন্ধ করা হয়েছে বলে জানিয়েছেন ডাক, টেলিযোগাযোগ ও প্রযুক্তি মন্ত্রী মোস্তাফা জব্বার। মঙ্গলবার (৯ জুলাই) বিএনপি দলীয় সংসদ সদস্য মো. হারুনুর রশীদের সম্পূরক প্রশ্নের জবাবে তিনি এ সব কথা বলেন।\nমোস্তাফা জব্বার বলেছেন, বাংলাদেশে ২২ হাজার পর্ন সাইট বন্ধ করা হয়েছে। কয়েক হাজার জুয়ার সাইট বন্ধ করেছি। ফেসবুক ইউটিউবে যে ধরনের পর্ন সংক্রান্ত অথবা নোংরা যেসব অশ্লীল তথ্যাদি বা উপাত্ত আছে সেগুলোকে অপসারণ করার ব্যবস্থা নিয়েছি। টিকটক নামক একটি অ্যাপ আছে যা দিয়ে এ ধরনের নোংরামি করা হয়, সেটিও বন্ধ করা হয়েছে। তবে ফেসবুক, টুইটারসহ অন্যান্য সামাজিক যোগাযোগ মাধ্যম বাংলাদেশের আইন দ্বারা নিয়ন্ত্রিত হয় না। মার্কিন যুক্তরাষ্ট্রের আইন দ্বারা পরিচালিত হয়। তারা আমাদের সমাজ, সংস্কৃতি ও কমিউনিটি স্ট্যান্ডার্ড অনুসারে পরিচালিত হয় না। তারা মূলত আমেরিকা স্ট্যান্ডার্ড অনুসারে চলে।\nসামাজিক যোগাযোগ মাধ্যমে অশ্লীল ছবি, ভিডিও, নোংরামি ছাড়ানো হচ্ছে-এমন প্রশ্নের জবাবে ডাক, টেলিযোগাযোগ ও প্রযুক্তি মন্ত্রী বলেন, সত্যি এটি একটি অতি গুরুত্বপূর্ণ বিষয়। এটি শুধু বাংলাদেশের বিষয় না। ডিজিটাল নিরাপত্তার বিষয়টি সমগ্র বিশ্বের জন্য অত্যন্ত গুরুত্বপূর্ণ হয়ে দাঁড়িয়েছে। তবে সুখের বিষয় এই সংসদে গত বছর ডিজিটাল নিরাপত্তা আইন পাস হয়েছে। তার প্রেক্ষিতে তথ্য-প্রযুক্তি বিভাগে ডিজিটাল নিরাপত্তা এজেন্সি নামে একটি সংস্থা স্থাপিত হয়েছে।\nএসময় তিনি আরও বলেন, সামাজিক যোগাযোগ মাধ্যমগুলোর মাধ্যমে যে অবস্থা তৈরি হয়েছে, সেগুলো মূলত বাংলাদেশের আইন দ্বারা নিয়ন্ত্রিত হয় না। তারা আমাদের সমাজ, সংস্কৃতি ও কমিউনিটি স্ট্যান্ডার্ড অনুসারে পরিচালিত হয় না। তারা মূলত আমেরিকা স্ট্যান্ডার্ড অনুসারে চলে। তাদের বাংলাদেশে কোনো অফিস পর্যন্ত নেই। সেই কারণেই এখন খুবই গুরত্বপূর্ণ প্রশ্ন হয়ে উঠেছে তাদের কন্টেন্টগুলোতে সরকার হস্তক্ষেপ করতে পারে কি না।\nমন্ত্রী এ সময় জানান, টেলিকম বিভাগের অধীনে টেলিকম সাইবার সিকিউরিটি নামে একটি প্রকল্প হাতে নেওয়া হয়েছে। আগামী সেপ্টেম্বর-অক্টোবরে এ প্রকল্পের কাজ শেষ হবে। প্রকল্পের মূল্য উদ্দেশ্য ডিজিটাল নিরাপত্তা বিধান করা এবং একটি নিরাপদ ইন্টারনেটের ব্যবস্থা করা। আশা করছি, প্রকল্পটি বাস্তবায়িত হওয়ার পর যে ধরনের পরিস্থিতি আছে সেটি আর থাকবে না।\nসরকার দলীয় সদস্য এম আবদুল লতিফের (চট্টগ্রাম-১১) লিখিত প্রশ্নের জবাবে মোস্তাফা জব্বার বলেন, দেশে ইন্টারনেটের দাম কমেনি এমন তথ্য সঠিক না। বরং দেশে ইন্টারনেট ব্যবহারকারীর সংখ্যা বাড়ার সঙ্গে সঙ্গে ইন্টারনেটের দামও উল্লেখযোগ্যহারে কমিয়ে আনা হয়েছে। ইন্টারনেটের সরকার নির্ধারিত মূল্য প্রতি মেগাবাইট ১ টাকা। দেশে বর্তমানে ইন্টারনেট গ্রাহকের সংখ্যা ৯ কোটি ৪৪ লাখ।’


সোনারগাঁও আওয়ামী লীগের দুর্বলতা; নেতায় ? না-কি নেতৃত্বে ? - সোনারগাঁও দর্পণ\nসোনারগাঁও আওয়ামী লীগের দুর্বলতা; নেতায় ? না-কি নেতৃত্বে ?\nসোনারগাঁও দর্পণ May 09, 2022 পিরোজপুর, রাজনীতি.মোগরাপাড়া, সোনারগাঁও,\nসোনারগাঁও আওয়ামী লীগ কি সাংগঠনিকভাবে দুর্বল ? না-কি যোগ্য নেতার অভাব ? সম্প্রতি বিএনপি’র দুইজন প্রেসিডিয়াম সদস্য সোনারগাঁওয়ে পৃথক দুটি অনুষ্ঠানে যোগদানের পর সরকারকে চরম বিষেদাগারের পর উপজেলা আওয়ামী লীগের নিরব কর্মকাণ্ডে এমন প্রশ্ন তুলেছেন খোদ সোনারগাঁও আওয়ামী লীগ ও এর বিভিন্ন অঙ্গ সংগঠনের তৃণমুলের নেতাকর্মীরা। তাদের দাবি, স্বাধীনতার পর থেকে কোন সময় বিএনপি সোনারগাঁওয়ে এতটা স্বাধীন ও শান্তিপূর্ণ পরিবেশে রাজনৈতিক কোন সভা-সেমিনার করতে পারেনি বা করতে দেয়া হয়নি। এ নিয়ে প্রশ্ন উঠেছে, মেঘনা শিল্পাঞ্চলে থাকা আওয়ামী লীগের প্রভাবশালী নেতাদের নিশ্চুপ কর্মকাণ্ড।\nনাম প্রকাশে অনিচ্ছুক আওয়ামী লীগের বেশক’জন তৃণমুলের নেতারা ক্ষোভের সাথে জানান, চলতি মাসের জানুয়ারীতে কেন্দ্রীয় বিএনপি’র নির্বাহী কমিটির সদস্য ও উপজেলা বিএনপি’র সাধারণ সম্পাদক আজহারুল ইসলাম মান্নানকে আহ্বায়ক এবং উপজেলা যুবদলের সাবেক সভাপতি মোশারফ হোসেনকে যুগ্ম আহবায়ক করে সোনারগাঁও বিএনপি’র আহবায়ক কমিটি ঘোষণা করে জেলা বিএনপি। বিএনপি’র আহবায়ক কমিটি ঘোষণার মাত্র দুই মাসের মধ্যে উপজেলার ১০টি ইউনিয়নে কমিটি করতে সক্ষম হয়েছে উপজেলা বিএনপি আহবায়ক কমিটি। আহবায়ক কমিটি ঘোষণার কয়েকদিনের মধ্যে পিরোজপুর ইউনিয়নে সম্মেলনের মাধ্যমে আজহারুল ইসলাম মান্নানকে সভাপতি ও উপজেলা যুবদলের সাবেক সভাপতি মোশারফ হোসেনকে সাধারণ সম্পাদক করে ১০১ সদস্যের পূর্ণাঙ্গ কমিটি ঘোষণা করা হয়। গত ৩০ মার্চ অনুষ্ঠিত প্রথম সন্মেলনে প্রধান অতিথি ছিলেন কেন্দ্রীয় বিএনপি’র যুগ্ম মহাসচিব এডভোকেট রুহুল কবির রিজভী। সে সন্মেলনে রিজভী সরকারের কড়া সমালোচনা করে বিষেদাগার করেন।\nওই সম্মেলনের ঠিক এক মাস পর গত ৩০ এপ্রিল উপজেলা বিএনপি’র আয়োজনে মেঘনা শিল্পাঞ্চলে অনুষ্ঠিত ইফতার মাহফিলে প্রধান অতিথি হিসেবে যোগ দেন বিএনপি’র মহাসচিব মির্জা ফখরুল ইসলাম আলমগীর। যেখানে সরকারের হলমার্ক কেলেঙ্কারি, যুক্তরাষ্ট্রের দ্বারা দেশের বিশেষ বাহিনীকে সে দেশে ভ্রমনের ওপর নিষেধাজ্ঞা, দ্রব্যমুল্যের উর্ধ্বগতিসহ বিভিন্ন বিষয়ে সরকারকে বিষেদাগার করেন। অথচ, মেঘনা শিল্পাঞ্চল এলাকার আওয়ামী লীগের প্রভাবশালী নেতা বনে যাওয়া রাজনৈতিক নেতাদের কোন রাজনৈতিক কর্মকাণ্ডই দেখেনি বলে অভিযোগ আওয়ামী লীগের তৃণমুলের নেতাকর্মীদের। এমনকি পরবর্তীতে বিএনপি নেতাদরে সে সকল বক্তব্যের বিষয়ে পাল্টা কোন রাজনৈতিক বক্তব্য বা লিখিত প্রতিবাদ দিতেও দেখা যায়নি। অথচ স্বাধীনতার পর অন্ততপক্ষে সোনারগাঁও আওয়ামী লীগের এতোটা নিষ্ক্রিয় কর্মকাণ্ড দেখেনি তৃণমুলের নেতারা মনে করেন। কিন্তু কেন এমন পরিস্থিতি উপজেলা আওয়ামী লীগের ?\nএছাড়া এডভোকেট সামসুল ইসলাম ভূইয়াকে আহবায়ক, আব্দুল্লাহ আল কায়সারকে প্রথম যুগ্ম এবং ইঞ্জিনিয়ার মাসুদুর রহমান মাসুমকে দ্বিতীয় যুগ্ম আহবায়ক করে উপজেলা আহবায়ক কমিটি করা হয় প্রায় দুই বছরে বেশি সময় আগে। দীর্ঘ এ সময়ে সোনারগাঁও আওয়ামীলীগের গঠিত আহবায়ক কমিটি তাদের পূর্ণাঙ্গ কমিটি দুরের কথা, এখন পর্যন্ত একটি ইউনিয়নের কমিটি গঠন করতে পারেনি বলে তৃণমুলের নেতারা জানান।\nএ বিষয়ে কথা বলতে চাইলে সোনারগাঁওয়ের সন্তান কেন্দ্রীয় আওয়ামী লীগের উপ-কমিটির নেতা এ এইচ এম মাসুদ দুলাল সোনারগাঁও দর্পণ’কে বলেন, প্রধানমন্ত্রী শেখ হাসিনা দেশে যে অবাধ গণতন্ত্র প্রতিষ্ঠা করেছেন, সোনারগাঁও বিএনপি’র অনুষ্ঠানে বিএনপি’র কেন্দ্রীয় নেতারা যেভাবে কোন বাঁধা ছাড়া শান্তিপূর্ণ পরিবেশে অনুষ্ঠান করেছেন, তা হলো প্রধানমন্ত্রী’র গণতন্ত্র প্রতিষ্ঠার উৎকৃষ্ট প্রমাণ। এটাই হলো গণতন্ত্র।\nএ বিষয়ে উপজেলা আওয়ামী লীগ আহবায়ক কমিটির ২য় যুগ্ম আহবায়ক ও পিরোজপুর ইউপির চেয়ারম্যান মাসুদুর রহমান মাসুমকে ফোন করলে তিনি ফোন রিসিভ করেননি।\nসোনারগাঁও উপজেলা আওয়ামী লীগের ভারপ্রাপ্ত সাবেক সাধারণ সম্পাদক ও জেলা আওয়ামী লীগের সদস্য মাহফুজুর রহমান কালাম সোনারগাঁও দর্পণ’কে বলেন, এটা অবশ্যই সংগঠনের দুর্বলতা নয়, নেতৃত্বের দুর্বলতা। তিনি বলেন, তার দীর্ঘ ৩৬ বছরের রাজনৈতিক জীবনে সোনারগাঁও আওয়ামী লীগকে কখনো এ রূপে দেখেননি। তিনি আরও বলেন, কালাম যখন রাজনীতিতে সক্রিয় ভূমিকায় ছিলেন, তখন বিএনপি সরকার মসনদে ছিল। রেজাউল করিম তখন রানিং মন্ত্রী। তিনিও কোন সভা সমাবেশ করলে উপজেলা আওয়ামী লীগের আতঙ্কে থেকে সভা-সমাবেশ করতেন। মাঠে নেমে প্রকাশ্যে কোন রাজনৈতিক কর্মকাণ্ড করাতো দুরের কথা। আর এখন আমাদের সরকার ক্ষমতায় থাকাবস্থায় আমাদের বুকের ওপর এসে বিএনপি নেতাকর্মীরা আওয়ামী লীগ সরকারকে বিষেদাগার করে যায়। বঙ্গবন্ধুর আদর্শের একজন কর্মী হিসেবে অন্যের কাছে কি, আমি জানি না। তবে, আমার কাছে এটি লজ্জার। আর আমি এটাকে সোনারগাঁও আওয়ামী লীগের বর্তমান নেতাদের নেতৃত্বের দুর্বলতাই বলবো।\nএ বিষয়ে নারায়ণগঞ্জ-৩ সোনারগাঁও আসনের সাবেক সাংসদ ও উপজেলা আওয়ামী লীগের ১নং যুগ্ম সম্পাদক আব্দুল্লাহ আল কায়সারের মোবাইলে কল করলে তিনি জানান, একটি অনুষ্ঠানে থাকায় এ বিষয়ে অনুষ্ঠান শেষে ফোন করবেন। পরে আবারও ফোন করলে তিনি রিসিভ করেননি।\nএ বিষয়ে উপজেলা আওয়ামী লীগ আহবায়ক কমিটির আহবায়ক এডভোকেট সামসুল ইসলাম ভূইয়াকে মোবাইলে কল দিলে তিনিও ফোন রিসিভ করেননি।\nTags # পিরোজপুর # রাজনীতি.মোগরাপাড়া # সোনারগাঁও\nBy সোনারগাঁও দর্পণ �s May 09, 2022\nMarcadores: পিরোজপুর, রাজনীতি.মোগরাপাড়া, সোনারগাঁও


প্রকাশিত: ২২:৫২ ২৪ অক্টোবর ২০২০\nছবি: বাংলাদেশের জাতীয় পতাকা\n১৯৭১ সালে প্রতিষ্ঠিত বিশ্বের সবচেয়ে ঘনবসতিপূর্ণ দেশ বাংলাদেশ বর্তমানে দক্ষিণ এশিয়া অঞ্চলের অন্যতম ধনী দেশে পরিণত হয়েছে। চলতি সপ্তাহে প্রকাশিত এক তথ্য সম্প্রতি কাঁপিয়ে দিয়েছে গোটা অঞ্চলটিকে। সেই তথ্যে বলা হয়েছে, দক্ষিণ এশিয়া অঞ্চলের সবচেয়ে প্রভাবশালী ও বিশ্বের অন্যতম বৃহৎ অর্থনীতির দেশ ভারতকে মাথাপিছু জিডিপিতে (মোট দেশজ উৎপাদন) পেছনে ফেলে দিয়েছে বাংলাদেশ, যেখানে পাঁচ বছর আগেও ভারত বাংলাদেশের চেয়ে ২৫ শতাংশ এগিয়ে ছিল।\nকিন্তু বিশ্ব কি লক্ষ্য করবে এবং বুঝতে পারবে যে চিরাচরিত দেশগুলির বাইরে দক্ষিণ এশিয়ায় আরো নতুন (এবং আরো স্থিতিশীল) অংশীদার রয়েছে? নতুন ‘গ্লোবাল ব্রিটেন’ কি বাণিজ্য চুক্তির জন্য বেঙ্গল টাইগারকে অগ্রাধিকার দেবে? এবং মার্কিন প্রেসিডেন্ট (তা সে ডোনাল্ড ট্রাম্প বা জো বাইডেন যেই নির্বাচিত হোক) বাংলাদেশকে দক্ষিণ এশিয়ায় অগ্রাধিকার হিসাবে বিবেচনা করবে? নাকি পরিচিত অংশীদারদের সঙ্গেই থাকবে?


মৌলবাদ ও জঙ্গীবাদমুক্ত বাংলাদেশ গড়তে চাই-ঝুনা চৌধুরী || || জনকন্ঠ\nমৌলবাদ ও জঙ্গীবাদমুক্ত বাংলাদেশ গড়তে চাই-ঝুনা চৌধুরী\nজনকণ্ঠ : আপনার অভিনীত দুটি ছায়াছবি সম্প্রতি মুক্তি পেয়েছে, এতে কেমন প্রত্যাশা করছেন?\nঝুনা চৌধুরী : ইতিমধ্যে অনেক প্রশংসা পেয়েছি। আশা করি যাঁরা দেখেছেন তাঁদের সবার ভাল লেগেছে আর যাঁরা এখনও দেখেননি তাঁদের দেখার জন্য অনুরোধ করব। তাছাড়া ‘বৃহন্নলা’ ও ‘ডাকঘর’ দুটি ছবিতেই অভিনয় করে অনেক মজা পেয়েছি।\nজনকণ্ঠ : শীঘ্রই কোন নতুন নাটক মঞ্চে আনছেন কি?\nঝুনা চৌধুরী : আমার দল নাট্যকেন্দ্র থেকে নতুন নাটক মঞ্চে আনার পরিকল্পনা রয়েছে। তবে এই মুহূর্তে বেশি ব্যস্ত আছি ‘গ্রুপ থিয়েটার দিবস’ উপলক্ষে আমাদের প্রাণের সংগঠন ‘বাংলাদেশ গ্রুপ থিয়েটার ফেডারেশান’ কর্তৃক আয়োজিত বিভিন্ন অনুষ্ঠান নিয়ে। কেননা গ্রুপ থিয়েটার চর্চার মাধ্যমে আমরা বাংলাদেশে একটি সাংস্কৃতিক বিপ্লব ঘটাতে চাই। আমরা একটি মৌলবাদ, জঙ্গীবাদমুক্ত বাংলাদেশ গড়তে চাই।\nজনকণ্ঠ : বাংলাদেশে যুদ্ধাপরাধীদের বিচারে বা স্বাধীনতা বিরোধীদের উৎখাতে ‘বাংলাদেশ গ্রুপ থিয়েটার ফেডারেশান’র কোন ভূমিকা আছে কি?\nঝুনা চৌধুরী : অবশ্যই। ১৯৭২ সাল থেকে শুরু করে এখন পর্যন্ত আমরা নাটকের মাধ্যমে যুদ্ধাপরাধীদের বিচার দাবি করে আসছি। এ জন্য আমরা বিভিন্ন দল থেকে অনেক নাটক মঞ্চায়ন করেছি, করছি। তাঁর মধ্যে কয়েকটি নাটক বিশেষভাবে উল্লেখযোগ্যÑ ‘পায়ের আওয়াজ পাওয়া যায়’, ‘মুখোশ’, ‘যুদ্ধ এবং যুদ্ধ’, ‘একাত্তরের ক্ষুদিরাম’, ‘রাইফেল’, ‘জয়জয়ন্তি’, ‘ইনফর্মার’ ইত্যাদি।\nজনকণ্ঠ : নাট্যাঙ্গনে আপনাদের ‘বাংলাদেশ গ্রুপ থিয়েটার ফেডারেশান’র নতুন কোন ভাবনা।\nঝুনা চৌধুরী : সারা দেশব্যাপী গ্রুপ থিয়েটার চর্চাকে ছড়িয়ে দেয়া, পাশাপাশি শিক্ষিত নাট্যকর্মী নির্মাণে বিশ্ববিদ্যালয়ের পাশাপাশি বিদ্যালয় ও মহাবিদ্যালয়েও নাট্যকলা বিষয় অন্তর্ভুক্ত করার জন্য বিভিন্ন সময় ‘বাংলাদেশ গ্রুপ থিয়েটার ফেডারেশান’র পক্ষ থেকে আমরা দাবি উত্থাপন করছি।\nজনকণ্ঠ : একই সঙ্গে টিভি ও মঞ্চনাটকে অভিনয় করতে গিয়ে সময় ব্যবস্থাপনায় কোন সমস্যায় পড়েন কি?\nঝুনা চৌধুরী : তাতো পড়তেই হয়। ইচ্ছে থাকলে অবশ্য উপায়ও মিলে যায়। অনেককেই বলতে শুনি সময়ের অভাবে মঞ্চে কাজ করতে পারেন না। আমি কিন্তু এ ব্যাপারে একমত নই। মঞ্চ নাটকের প্রতি আগ্রহ ভালবাসা যদি থাকে তাহলে অবশ্যই সম্ভব। প্রকৃত সত্য হচ্ছে অনেকেই টাকাকেই বড় করে দেখেন তো এই আর কি!\nজনকণ্ঠ : বাংলাদেশে পেশাদারী নাট্যচর্চার সম্ভবনা আছে কি?\nঝুনা চৌধুরী : নিশ্চয়ই আছে। তবে বিষয়টি সময় সাপেক্ষ। আমরা চেষ্টা করছি যাতে বাংলাদেশে পেশাদারী নাট্যচর্চার দ্বার উন্মোচন করতে পারি। কিন্তু এটা স্বীকার করতেই হবে যে, বলা যত সহজ পথটা আসলে তত সহজ নয়।


কাপ্তাইয়ে ৪৬লিটার মদ উদ্ধার! | Online News Paper of CHT\nকাপ্তাইয়ে ৪৬লিটার মদ উদ্ধার!\nকাপ্তাইয়ের বড়ইছড়ি, ত্রিপুরা পাড়া, নোয়াপাড়ায় এলাকায় রাঙামাটি মাদকদ্রব্য নিয়ন্ত্রণ অধিদপ্তরের অভিযানে ৪২’লিটার দেশীয় চোলাই মদ উদ্ধার সহ ধ্বংস করা হয়েছে ৪৬১ কেজি কাচাঁমাল। দীর্ঘদিন যাবত মাদক বিক্রয় ও উৎপাদন করে পার্বত্য জেলা সমূহ সহ চট্টগ্রামের বিভিন্ন স্থানে বিক্রয় কাজে জড়িত থাকার অপরাধে ৪’জনকে হাতে নাতে আটক করা হয়েছে। পরে তাদের গ্রেফতার সহ দায়ের করা হয়েছে মাদক দ্রব্য নিয়ন্ত্রণ আইনে মামলা। রাঙামাটি মাদক দ্রব্য নিয়ন্ত্রণ অধিদপ্তরের সহকারী পরিচালক মো. আব্দুল হামিদ ও একই কার্যালয়ের এসআই মো. জসিম উদ্দিনের পৃথক অভিযানে সোমবার দুপুরে দুইঘন্টা যাবত কাপ্তাইয়ে চালানো হয় এই অভিযান।\nকাপ্তাই থানা পুলিশ পরিদর্শক (তদন্ত) নূরুল আলম বলেন, রাঙামাটি মাদকদ্রব্য নিয়ন্ত্রণ অধিদপ্তরের অভিযানে দুুপুর সোয়া ১২টা থেকে সোয়া ২টা পর্যন্ত পিথক অভিযানে নোয়াপাড়ার মৃত. লাথই মারমার স্ত্রী বেধি মারমা (৫০), নোয়াপাড়ার মংলাপ্রু মারমার স্ত্রী আক্রাই মারমা (৪০), বড়ইছড়ি পাড়া থেকে কিতই মারমা পুত্র অংসুইহ্লা মারমা (৪২), ত্রিপুরাছড়ি থেকে মৃত. ধর্ম তনচংগ্যা পুত্র বলকুমার তনচংগ্যার (৪৬) বাড়িতে অভিযান চালিয়ে ৪৬লিটার দেশীয় তৈরী চোলাই মদ উদ্ধার করা হয়েছে এবং ৪৬১ কেজি কাচামাল ঘটনাস্থলেই ধ্বংস করা হয়েছে। পরে তাদের আটক করে থানায় সোপর্দ করা হয়। কার্যালয়টি সহকারী পরিচালক মো. আব্দুল হামিদ ও একই কার্যালয়ের এস.আই মো. জসিম উদ্দিন বাদী হয়ে মাদক দ্রব্য নিয়ন্ত্রন আইন ২০১৮এর ধারা ৩৬(১) স্বরণীর ২৪(খ) মেতাবেক মামলা দায়ের করা হয়েছে।


শব্দহীন শোকের ভেলায় চলে গেলেন বুদ্ধদেব গুহ! : সংবাদ অনলাইন সংবাদ অনলাইন » শব্দহীন শোকের ভেলায় চলে গেলেন বুদ্ধদেব গুহ!\n“আমি ভারতের ভূখণ্ডকে নিজের আয়ুরেখার মতো চিনি।”-বুদ্ধদেব গুহ\nঅতিমারির এই ভয়াল থাবা গ্রাস করে নিল বাংলা সাহিত্যের আরেক নক্ষত্র-সম্রাট, আরেক অমৃতের সন্তান। বিষাক্ত পৃথিবীর মায়া কাটিয়ে চলে গেলেন বুদ্ধদেব গুহ না ফেরার দেশে।\nরেখে গেলেন ঋজুদাকে প্রতিটি বাঙালি কিশোর কিশোরীর মননে, মগজে, চিন্তায়, চেতনায়।? রেখে গেলেন লালাদাকে আমাদের অন্তরে, ভাবনার স্তরে, মনের গভীরে। তাই ঋজুদার, লালাদার মৃত্যু হয় না। বুদ্ধদেব গুহের তাই মৃত্যু হয়নি। কিছু মানুষের কাঁধে সওয়ার হয়েছিলেন কিছুক্ষণ কথা রাখবেন বলে। গুস্তাকি করবেন বলে। উনি নিজেই তো বলেছিলেন:\n“গুস্তাকি তো ম্যায় স্রিফ করেঙ্গে একবার\nযব সব পায়দল চলেঙ্গে ম্যায় স্কন্ধে পার সওয়ার।”\nউনি কথা রেখেছেন। বুদ্ধদেব গুহ ছিলেন, আছেন, থাকবেন আমাদের মাঝে। তাঁর অমৃত বাণীতে। তাঁর লেখায়। বাংলার পাঠকদের মন পাওয়া না পাওয়ার চেয়ে হারানোর বেদনায় ভারাক্রান্ত ও মূহ্যমান। কোথাও যেন এক বিচ্ছেদ বেদনার রস মিশে আছে। তাই তো বলতে ইচ্ছে করে:\n“সুখ নেইকো মনে\nনাকছাবিটি হারিয়ে গেছে হলুদ বনে বনে।”\nতাই দিগন্ত প্লাবিত জোৎস্নার সবুজ অন্ধকারে ভেঙ্গে গেছে আমাদের মন, আমরা রোদন করছি বসে হাজার মানুষের ভিড়ে। এ যেন:\n“রৌদ্রালোকিত কিন্তু অন্ধকার। মানুষে ভরা কিন্তু খাঁ খাঁ।”\nএক বিষণ্নতার চাদর ঘিরে রেখেছে বাংলার আকাশ। সাহিত্যের অরণ্যে কুর্চি, রুশা আজ এক হয়ে গেছে পৃথুর বিচ্ছেদে।\n‘মাধুকরী’খ্যাত এই অসাধারণ লেখকের বহুমাত্রিক ও সার্বজনীন লেখা স্থান-কাল-পাত্র, আচার-অনাচার-দুরাচার-এর প্রাচীর ডিঙিয়ে, প্রথাগত সমাজের অচলায়তন ভেঙে সৃষ্টি করেছিল এক নতুন ভাবধারার। বাঁচতে হলে বাঁচতে হবে পৃথু ঘোষের মতো। বড় বাঘের মতো। কারো উপর নির্ভরশীল হয়ে নয়। না নারী, না পুরুষ, না সংসার, না সমাজ। চেয়েছিলেন স্বরাট ও স্বয়ংবর সিংহ পুরুষ হয়ে সমাজ ও সংস্কারের বেদীমূলে কঠোর আঘাত হানতে। সক্ষমও হয়েছিলেন। পাঠক ঝাঁপিয়ে পড়েছিল উপন্যাসটির উপর। বেস্ট সেলিং উপন্যাস হিসেবে বহুকাল বাজার দখল করে রেখেছিল। ‘মাধুকরী’ শুধু একটি উপন্যাসই ছিলো না। পৃথু ঘোষ চরিত্রের এক আলোড়ন-তোলা কাহিনীর মধ্য দিয়ে তার নিজ জীবনের গভীরতম অনুধাবন, সুবিশাল ও বর্ণময় জীবনেরই বিচিত্র অভিজ্ঞতা, দর্শন ও দৃষ্টিভঙ্গি তুলে ধরতে পেরেছেন সফলভাবে। নারী স্বাধীনতার এক বিচিত্র রূপ প্রত্যক্ষ করলো পাঠক সমাজ। নতুন ভাষায়। নতুন আঙ্গিকে। আর তাই তো এ-কালজয়ী উপন্যাসটি তিনি উৎসর্গ করেছেন ‘একবিংশ শতাব্দীর নারী ও পুরুষদের’। এই ব্যতিক্রমধর্মী উপন্যাস-এর কাহিনী, ভাষা, স্টাইল, জীবনদর্শন, শ্লীলতা-অশ্লীলতার সীমারেখা- সবই ছিল পাঠকের নিকট আনকোরা। বড় বড় চরিত্রগুলোকে টুকরো টুকরো করে ভেঙ্গে, জীবনের প্রতি মানুষের সহজাত লোভ, আসক্তি, অনুরাগ ও ভালোবাসার মধ্যে লুকিয়ে থাকা অপ্রচ্ছন্ন বিতৃষ্ণাকে এক অসাধারণ ও চমকপ্রদ কৌশলে বুদ্ধদেব গুহ ছড়িয়ে দিতে পেরেছেন পাঠকের হৃদয়ের অন্ধরমহলে।\nবুদ্ধদেব গুহ প্রায়ই বলতেন, এই পৃথিবীতে কয়েকটি জিনিস বিলুপ্তপ্রায়। শিংওয়ালা গণ্ডার, প্রণম্য মানুষ, ডোডো পাখি আর চিঠি। আমরা দেখতে পাই তার চিঠিনির্ভর উপন্যাস ‘চানঘরে গান’, ‘অবরোহী’, ‘সবিনয় নিবেদন’, ‘একটু উষ্ণতার জন্য’, ‘কোয়েলের কাছে’, প্রকাশের সাথে সাথে আলোড়ন সৃষ্টি হয় পাঠকসমুদ্রে। কলেজ কিংবা বিশ্ববিদ্যালয় জীবনে এই বইগুলো পড়া হয়নি এমন ছাত্র-ছাত্রীদের সংখ্যা খুবই বিরল।\nবুদ্ধদেব গুহ ছিলেন এক ভার্সেটাইল জিনিয়াস। একটি জার্মান শব্দ দিয়েই তাঁর আত্মাকে চেনা যায়। তা হলো- পারোজিয়াস্ত। স্পষ্টবাদী, সত্য বলতে ভয় পান না, পুরস্কার ও পদের মোহ দূরে সরিয়ে তিনি একা হেঁটে গিয়েছেন। সাহিত্যের অনেক রথী-মহারথীরা তাঁকে হিংসে করতেন তাঁর বহুমাত্রিক প্রতিভার জন্য। একাধারে কবি, লেখক, বিখ্যাত চার্টার্ড এ্যাকাউন্ট্যান্ট আর চোস্ত ইংরেজিতে অনর্গল কথা বলতে পারা এমন ভার্সেটালিটি ছিল অনেক বড় বড় লেখকের গাত্রদাহের কারণ।\nতাঁর প্রকাশিত উপন্যাস ও অন্যান্য গ্রন্থের মধ্যে উল্লেখযোগ্য ছিল: মাধুকরী, একটু উষ্ণতার জন্য, কোজাগর, অববাহিকা, আয়নার সামনে, জঙ্গল মহল, পারিজাত, বাসনা কুসুম, হাজার দুয়ারী ইত্যাদি। ‘বাবলি’ উপন্যাসটি বিক্রি হয়েছিল দেড় লক্ষ কপি। ‘জঙ্গল মহল’ বুদ্ধদেব গুহের প্রথম প্রকাশিত গ্রন্থ।\nসমসাময়িক লেখকদের মধ্যে বুদ্ধদেব গুহ ছিলেন এক ঈর্ষণীয় জনপ্রিয়তার অধিকারী। তাকে এক সাক্ষাৎকারে জিজ্ঞাসা করা হয়েছিল, আপনার সাহিত্য সাধনার সালোকসংশ্লেষের মূল উপাদান কী?\nপ্রত্যুত্তরে তিনি বলেছিলেন: আমি বলব অরণ্য ও মানুষ। আমি তো জঙ্গলেরই লোক। অরণ্য আমার জীবনে এক গভীর ছাপ রেখে যায়, ছাপ রেখে যায় সেখানকার মানুষ ও জীবনধারা।\nবিভূতিভূষণ সম্পর্কে তাঁকে জিজ্ঞাসা করলে আমরা দেখতে পাই কত বিনয়ী ও বড় মাপের মানুষ তিনি ছিলেন। তিনি বলেছিলেন :\n“সে কথা অনেকেই বলেন। কিন্তু বিভূতিভূষণ তো একটাই জন্মান। জীবনে আফ্রিকা না গিয়েও লিখে ফেলেন ‘চাঁদের পাহাড়’। আমি কি একশোবার গিয়েও পারব? আমি এ কথা বারবার বলেছি যে, বিভূতিভূষণ প্রকৃতিকে দেবীরূপে পুজো করেছেন। আর আমি তাঁকে প্রেমিকারূপে রমণ করেছি।”\n১৯৩৬ সালে বাংলাদেশের রংপুরে জন্মগ্রহণ করেন বুদ্ধদেব গুহ। তিনি মূলত বন, অরণ্য এবং প্রকৃতিবিষয়ক লেখার জন্য সুপরিচিত। তাঁর স্ত্রী প্রখ্যাত রবীন্দ্রসংগীত শিল্পী ঋতু গুহ। তিনি ইংল্যান্ড, ইউরোপের প্রায় সব দেশ, কানাডা, আমেরিকা, হাওয়াই, জাপান, থাইল্যান্ড ও পূর্ব আফ্রিকা ভ্রমণ করেছেন। পূর্ব ভারতের বন-জঙ্গল, পশুপাখি ও বনের মানুষের সঙ্গেও তাঁর সুদীর্ঘকালের নিবিড় ও অন্তরঙ্গ পরিচয়।\nবুদ্ধদেব গুহর মতে যৌনতা একটি অনুভূতি। খারাপ হলে ঈশ্বর তা সৃষ্টিই করতেন না। সৃষ্টির মূলেও তো যৌনতা! চৈত্রের শুকনো বনকে আমি তুলনা করেছি বৃদ্ধা ভিখারিণীর শুকিয়ে যাওয়া স্তনের সঙ্গে। এবার কেউ যদি তাকে অশ্লীল বলে, তবে সেটা তার বোধ।\nশ্রী বুদ্ধদেব গুহর পছন্দের দু’এক পঙ্ক্তি-\n“পাঁজরে দাঁড়ের শব্দ, রক্ত জল ছলছল করে/নৌকার গলুই ভেঙে উঠে আসে কৃষ্ণা প্রতিপদ/জলজ গুল্মের ভারে ভরে আছে সমস্ত শরীর / আমার অতীত নেই, ভবিষ্যৎ নেই কোনোখানে।”\n(পাঁজরে দাঁড়ের শব্দ, শ্রী শঙ্খ ঘোষ)\nআজ দু’জনেই অনন্ত পথের পথিক-\n‘মাধুকরী’ উপন্যাসে? দত্তের কণ্ঠ দিয়ে বলিয়ে ছাড়লেন:\n“মানুষ যখন একেবারে একা থাকে তখন সে যে মানসিক স্তরে থাকে, সে আসলে ঠিক সেই স্তরেরই মানুষ। অর্থাৎ, যে মানুষ একা হলেই ঈশ্বরচিন্তা করে সে ধার্মিক। যে প্রেমিকার কথা ভাবে, সে প্রেমিক। যে ছেলেমেয়ে স্ত্রীর কথা ভাবে সে সংসারী। যে খাওয়ার কথা ভাবে সে পেটুক। টাকার চিন্তা যে করে, সে বৈষয়িক। যে বলাৎকারের কথা ভাবে সে বলাৎকারী। আর যদি কেউ লেখক হবার কথা ভাবে, সে লেখকই। মানুষের বাইরের আবরণ, তার পেশা, তার বাহ্যিক ব্যক্তিত্ব যাই-ই হোক না কেন, নির্জনের অবকাশের একাকী ব্যক্তিত্বটাই তার আসল ব্যক্তিত্ব।”\nস্থান সংকুলানের জন্য উপন্যাসভিত্তিক তার গভীর পর্যবেক্ষণ ও জীবন সংক্রান্ত কিছু জরুরি ভাবনা পাঠকদের জন্য তুলে ধরলাম:\n‘আমি ওকে ডাকলাম, ছুটি; আমার সোনা।\nছুটি যেন কোন ঘোরের মধ্যে, কত দূরের জঙ্গল পাহাড় পেরিয়ে, কত শিশিরভেজা উপত্যকার ওপাশ থেকে আমার ডাকে সাড়া দিল, অস্ফুটে বলল, উঁ, আরামে বলল উঁ- উষ্ণতার আবেশে বলল, উঁ...।\nআর কোনো কথা হলো না। (একটু উষ্ণতার জন্য)\nকাউকে সম্পূর্ণতায় পাওয়া এক রকমের আনন্দ, আবার টুকরো করে, ভাগ করে এবং হয়তো চুরি করে পাওয়াও অন্য রকমের আনন্দ। দুটো আনন্দ দুরকমের। (মহুলসুখার চিঠি)\nচুরি করে ভাল না বাসলে বোধহয় ভালবাসাটা আর ভালবাসা থাকে না। পরকীয়া প্রেম বা অনাঘ্রাত প্রেম হচ্ছে চাঁদের আলো আর বিবাহিত প্রেম বা খোলামেলা বাধাহীন শরীরী সম্পর্ক বোধহয় সূর্যালোক। প্রখর সূর্যতাপে, ধুলায়, আওয়াজে ভালবাসার ফুল বোধহয় শুকিয়েই যায়। (মাধুকরী)\nকাউকে সম্পূর্ণতায় পাওয়া এক রকমের আনন্দ, আবার টুকরো টুকরো করে ভাগ করে এবং হয়তো চুরি করে পাওয়া ও অন্য রকম আনন্দ। দুটো আনন্দ দুরকমের। (মহুল সুখার চিঠি)\nচুরি করে ভালো না বাসলে বোধহয় ভালোবাসা আর ভালোবাসা থাকে না। পরকীয়া প্রেম বা অনাঘ্রাত প্রেম হচ্ছে চাঁদের আলো আর বিবাহিত প্রেম হচ্ছে বা খোলামেলা বাঁধাহীন শরীরী সম্পর্ক বোধহয় সূর্যালোক। প্রখর সূর্যতাপে, ধুলায়, আওয়াজে ভালোবাসার ফুল বোধহয় শুকিয়েই যায়। (মাধুকরী)\nএদিকে বেলাশেষের ডাক মাঝে মাঝেই কানে আসে, চৈত্র বনের ঝরাপাতার ঝরঝরানিতে, চাঁদের বনে হঠাৎ পাতা খসার গা ছমছম শব্দে। বুঝি, এই সুন্দর পৃথিবীতে চিরদিন কারোরই থাকার অধিকার নেই। ভাড়া বাড়ি এ। কেউ ভদ্রলোকের মতো বিনা ঝামেলায় তাড়াতাড়ি ছেড়ে যায়, কেউ বা বাড়িওয়ালার সঙ্গে হুজ্জোত-হাঙ্গামা করে কিছু বেশিদিন থাকে। কিন্তু ছেড়ে যখন যেতেই হবে তখন আর ঝামেলা করে লাভ কী? হাসিমুখেই যাওয়া ভালো। (জঙ্গলের জার্নাল)\nআর এভাবেই চলে যাওয়ার প্রস্তুতি চলছিল নীরবে। খবর পাওয়ার দু’ঘণ্টা আগে কবি সরকার আমিনের গাওয়া বিখ্যাত গানলামি শুনছিলাম:\n“সে চলে গেছে\nবৃষ্টির জলের মতো গড়িয়ে গড়িয়ে সাগরে\nসে চলে গেছে...”\nখবর পেয়ে লাইনগুলো হু হু করে কেঁদে উঠলো বুকের ভেতর। অদ্ভুত রহস্যময় প্রাসঙ্গিকতা। বৃষ্টির জলের মতো গড়িয়ে গড়িয়েই তিনি পাড়ি দিলেন অমৃতলোকে।\nকবি নির্মলেন্দু গুণ লিখেছিলেন:\n“হয়তো সহজ কাছে আসা তাই কাছে আসি,\nহয়তো সহজ ভালোবাসা তাই ভালোবাসি।\nহয়তো সহজ ছিল পাওয়া,\nযখন হারাই ভাবি,- হায়,\nএমন সহজে চলে যাওয়া শিখেছে মানুষ।”\n- আর এভাবেই চলে গেলেন প্রিয় লেখক।\nReginald Connelly-এর বিখ্যাত গানের কথাগুলো উনার অনেক উপন্যাসে প্রায়ই ব্যবহার করতেন:\nI’m tired and I wanna go to bed.”\nসত্যি সত্যি অনন্তের পথে পাড়ি দিলেন। নিজ গৃহে প্রত্যাবর্তন করলেন।\nসুজান ভেগার একটি গান ছিল উনার ভীষণ পছন্দের। আজ হৃদমৃত্যুর রক্তক্ষরণ উপেক্ষা করে প্রিয় গানের পংক্তিতে সাজিয়ে প্রিয় লেখককে বিদায় জানাচ্ছি।? বিদায় হে নক্ষত্র।\n“Words are too solid\nThey don’t move fast enough to catch the blur in the brain\nSomewhere when out of the context\nAnd beyond all consequences.”


চন্দ্র পৃষ্টে মানব ইতিহাস | Youth Science of Bangladesh\n← আবিষ্কার করেও নোবেল পাননি স্কেটজ\nগবেষণায় জীবনের কাল! →\nমানুষ যখন পৃথিবীতে আসে তখন থেকেই সে সপ্ন দেখে নতুনকে নিেয় ভাবার । নতুনকে জানার আগ্রহ থাকবে, অজানাকে জানার আগ্রহ থাকবে এটাই মানুষের স্বভাবজাত বৈশিষ্ট্য। আর এর মধ্যে থেকেই সমাধিত হয় সাময়িক সমস্যা আর জানার আগ্রহ সৃষ্টি হয় আরও এক ধাপ। আর এরকম সমস্যার সমাধানের মধ্যেই সৃষ্টি হয়েছে নতুন এক অধ্যায় যার নাম বিজ্ঞান। বিজ্ঞানের মূলত সৃষ্টি কখন থেকে তার অনেক ধারণা বা এ নিয়ে অনেক যুক্তি তর্ক থাকলেও আমি মনে করি মূলত বিজ্ঞান বলতে যা বোঝায় তা মানুষ যখন পৃথিবীতে আসলো তখন থেকেই সৃষ্টি। খাবারের খোঁজে এক স্থান থেকে অন্য স্থান পরিবর্তন, শিকারের উদ্দেশে ফলা, বল্লম , কাঁচা মাংস সিদ্ধ করতে পাথর ঘষে আগুন তৈরি বিজ্ঞানেরই অন্তর্গত। এর পর মানুষের বিভিন্ন সময়ের শখের ফসল, চিন্তার বহিরপ্রকাশ আর প্রকৃতির বিচিত্রতা থেকেই বিজ্ঞানের বিভিন্ন শাখার জন্ম হয়েছে।মূলত আমাদের সব কিছুই প্রকৃতির অন্তর্গত। এ বিষয়ে ২৭ জুলাই ২০১১ জেনেটিক্স তত্তিও ক্লাসে শ্রদ্ধেয় শিক্ষক ড. মোঃ সাইফুল ইসলাম বলছিলেন “আমরা যত পড়াশোনা বা গবেষণা করি তার সবই প্রকৃতি থেকে সৃষ্টি”। এর মধ্যে মহাকাশ বিজ্ঞান বা জ্যোতির্বিদ্যা এক অনন্য বিষয় হয়ে দাঁড়িয়েছে। প্রাচীন মানুষের\nআকাশের তারা দেখে পথ চলা থেকে যার সৃষ্টি আর এই সময়ের নিত্ত নতুন গবেষণা, নতুন ধারা সৃষ্টি এবং ভবিষ্যৎ অনেক নতুনের সন্ধানী স্বপ্নে বিদ্যমান। প্রাচীন সময়ের আকাশের দিকে টেলিস্কোপ হাতে দারিয়ে থাকা থেকে যার যাত্রা শুরু হয়েছিল, আর এখন আবিষ্কৃত হয়েছে নতুন নতুন তারা, গ্রহ, ব্ল্যাক হোল, এমনকি আমরা চাঁদে অবতরণ করেছি। শুধু এর মধ্যে সীমাবদ্ধ নয় আমরা এখন স্বপ্ন দেখছি অন্য গ্রহে মানুষ পাঠানোর । এইতো কিছুদিন আগে বর্তমানে জীবিত অসাধারণ প্রতিভার অধিকারী জীবন্ত বিজ্ঞানী স্তিফেন হকিং বলছিলেন “ আগামি ১০০ বছরের মধ্যে মানুষ মঙ্গল গ্রহে বাস করবে” হয়তবা এটাও সম্ভব হবে। আর এটা সম্ভব হলেই হইত এই পৃথিবী নামক গ্রহটি অতিরিক্ত মানুষের চাপ থেকে মুক্তি পাবে। চাঁদে সফল ভাবে পৌঁছানোর জন্য অনেকগুলো অভিযান পরিচালিত হয়েছিল এর মধ্যে কিছু মনুষ্যবাহী এবং কিছু মনুষ্যবিহীন।\nমনুষ্যবিহীন অভিযানসমূহঃ এ পর্যন্ত অনেকগুলো দেশ মনুষ্যবিহীন অভিযান পরিচালনা করেছে। সোভিয়েত ইউনিয়ন ১৯৫৯ সালে সর্বপ্রথম লুনা-২ চন্দ্র পৃষ্টে পাঠায় যা ছিল উচ্চ গতিসম্পন্ন এবং পরবর্তীতে এটি ধ্বংস করা হয়। অতঃপর এর অনুকরণে ১৯৬৪ সালে আমেরিকা রেঞ্জার -৪ তৈরি করে। এরপর কিছুদিন চাঁদে মানুষ পাঠানোর বিষয় নিয়ে দু দেশের মধ্যে স্নায়ু যুদ্ধের সৃষ্টি হয়। সম্প্রতি কিছু দেশ অনেক উচ্চ গতিসম্পন্ন (ঘণ্টায় ৫০০০ মাইল) মহাকাশযান চন্দ্রপৃষ্টে ধ্বংস করেছে। জাপানী লুনার অরবিট হিতেন ১৯৯৩ সালের ১০এপ্রিল চন্দ্রপৃষ্টে ধ্বংস করা হয়। ইউরোপিয়ান স্পেস এজেন্সি ৩ সেপ্টেম্বর ২০০৬ তাদের দুরনিয়ন্ত্রিত অরবিট স্মার্ট-১ পরিচালনা করে। ভারতের মহাকাশ সংস্থা আই.এস.আর.ও তাদের চন্দ্রযান চন্দ্রনারাওন-১ লুনার অরবিেট পাঠিয়েছে ১৪ নভেম্বর ২০০৮। ইতিমধ্যেই এর দূর নিয়ন্ত্রণ (রিমোট সেন্সর) নষ্ট হয়ে গেছে এবং ধারণা করা যাচ্ছে চলতি বছরের শেষ বা ২০১২ সালের প্রথম দিকে এটি ধ্বংস হয়ে যাবে। সম্প্রতি পহেলা মার্চ ২০০৯ চীনের নভোযান চ্যাং ই-১ ধ্বংস হয়েছে। এদের পাশাপাশি সম্প্রতি আমাদের দেশের ব্র্যাক বিশ্ববিদ্যালয়ের কিছু শিক্ষার্থী একটি রকেট আবিষ্কার করেছে যা চন্দ্র পৃষ্টের ধূলা সংগ্রহ করতে পারবে। তবে এটি এখনো চাঁদের উদ্দেেশ পাঠানো হয় নি।\nএ পর্যন্ত ১২ টি মনুষ্যবাহী নভোযান পরিচালিত হয়েছে চাঁদের উদ্দেশে। এটি নাসার নিয়ন্ত্রণে ইউ.এস পাইলটদের দ্বারা অনুষ্ঠিত। মূলত ৪১ মাসে নাসার ছয়টি মিশনের মাধ্যমে এটি সংঘটিত হয়েছে। এই মিশনগুলো ২১ জুলাই ১৯৬৯ সালে অ্যাপোলো-১১ এর নীল আর্মস্ট্রং, মাইকেল কলিন্স, এডউইন অলড্রিনদের দিয়ে যাত্রা শুরু এবং শেষ হয় অ্যাপোলো -১৭ এর দুই নভোচারী জিন. কারনেন এবং জেক.স্মিথের পাঠানোর মধ্যে দিয়ে।\nজ্যোতির্বিজ্ঞান যেসব আবিষ্কার বা অভিযান পরিচালনা করেছে তার মধ্যে বেশির ভাগ ছিল চালেঞ্জিং সেটা গবেষণা সম্পর্কিত,মানসিক বা রাজনৈতিক। এর মধ্যে চাঁদে মানুষ পাঠানোর মত অভিযানটি সত্তিকারার্থেই রাজনৈতিক প্রতিহিংসার বিষয় হয়ে দাঁড়িয়েছিল, আর এটি ছিল মূলত যুক্তরাষ্ট্র এবং সোভিয়েত ইউনিয়নের মধ্যে। প্রেসিডেন্ট কেনেডি এটাকে চালেঞ্জ হিসেবে নিয়েছিলেন। ২৫ মে ১৯৬১ সালে তিনি পার্লামেন্টে ঘোষণা দেন যে যুক্তরাষ্ট্র সোভিয়েত ইউনিয়ন থেকে প্রযুক্তিতে পিছিয়ে পড়ছে, তাই অনতি বিলম্বে চাঁদে মানুষ পাঠাতে হবে। মূলত ১৩ সেপ্টেম্বর ১৯৫৯ সালে সোভিয়েত ইউনিয়ন কর্তৃক লুনা-২ মিশন পরিচালনার ফলে তারা এই আশঙ্কা করতে থাকে যে হয়তবা তাদের পূর্বেই সোভিয়েত ইউনিয়ন চন্দ্রপৃষ্টে মানুষ পাঠাতে সক্ষম হতে পারে। মূলত তাদের মধ্যে যেমন ছিল রাজনৈতিক প্রতিহিংসা আর ছিল মানসিক চাপ। পরবর্তীতে বিজ্ঞানীদের পরিশ্রম ছিল দেখার মত। অবশেষে জুলাই ১৬,১৯৬৯ কেনেডি স্পেস সেন্টার থেকে অ্যাপোলো ১১ চাঁদের উদ্দেশে যাত্রা শুরু করে। এই যাত্রা ছিল একটি ঐতিহাসিক ঘটনা যা প্রমাণ করেছিল মানুষ তার চেষ্টা এবং প্রতিজ্ঞা দ্বারা সবকিছু জয় করতে পারে। অ্যাপোলো ১১ এর তিন ক্রু ছিলেন নীল আর্মস্ট্রং, মাইকেল কলিন্স, এডউইন অলড্রিনদের । চার দিনপর ২০ জুলাই ১৯৬৯ পরিচালক নীল আর্মস্ট্রং চাঁদের মাটিতে পা রাখেন এবং ইতিহাসের একটি অংশ হয়ে যান। তিনি বিখ্যাত এক উক্তি করেছিলেন “ এটি একজন মানুষের ক্ষুদ্র পদক্ষেপ হলেও সমগ্র মানবজাতির জন্য ছিল বিস্ময়কর প্রাপ্তি”। লুনার মডুলের একটি কামেরায় দেখা যাচ্ছিল নীল আর্মস্ট্রং চন্দ্রপৃষ্টে\nতারা মূলত ২.৩০ ঘণ্টা চন্দ্রপৃষ্ঠে হাঁটাহাঁটি করেন। সেখানে অবস্থান কালে তারা কিছু গবেষণা করেন এবং উপরিভাগের ধুলা এবং পাথর সংগ্রহ করেন। তারা একটি বিশেষ জ্যাকেট পরে ছিল যা চাঁদের তাপমাত্রা এবং চাপ থেকে তাদের রক্ষা করেছিল। শেষে তারা একটি যুক্তরাষ্ট্রের পতাকা চন্দ্রপৃষ্টে উত্তলন করেন। এরপর তারা লুনার রোভার নামক এক বিশেষ বাহনে চরে পৃষ্টে পরিভ্রমন করেন। ২৪ জুলাই ১৯৬৯ এই তিন নভোচারী তাদের মিশন শেষ করেন। পৃথিবী পৃষ্টে আসতে নিরাপদে অবতরণের জন্য তারা প্যারাসুটের মাধ্যমে প্রশান্ত মহাসাগরে নিক্ষিপ্ত হন। অবশেষে হেলিকপ্টারে করে তাদের উদ্ধারকারী জাহাজে নিয়ে আসা হয়। আর এভাবেই জ্যোতির্বিজ্ঞানের ইতিহাসে নতুন ধারার সুচনা হয় আর মানুষ স্বপ্ন দেখে নতুন দিনের, যখন চাঁদ বা মঙ্গলগ্রহে যাওয়া হবে শুধু আত্মীয় বা বন্ধুর বাড়ি েবড়ানোর মত। মানে আমি শেরে বাংলা হলের(শেরে বাংলা কৃষি বিশ্ববিদ্যালয়) সামনে থেকে থেকে একটা ভাড়া বিমানে উঠবো সকাল আঁটটায় আবার চাঁদ বা মঙ্গল গ্রহে গিেয় ঘুরে এসে ১০ টার ক্লাস করতে পারবো।


আরো ৪ ভুয়া ডাক্তারকে অর্থদন্ড ও চেম্বার সীলগালা করেছে ভ্রাম্যমান আদালত কক্সবাজার জেলার ২৪ লাখ মানুষের স্বাস্থ্যসেবা নিয়ে চলছে চরম দুর্বৃত্তায়ন - bdtoday24\nHome | বিবিধ | স্বাস্থ্য | আরো ৪ ভুয়া ডাক্তারকে অর্থদন্ড ও চেম্বার সীলগালা করেছে ভ্রাম্যমান আদালত কক্সবাজার জেলার ২৪ লাখ মানুষের স্বাস্থ্যসেবা নিয়ে চলছে চরম দুর্বৃত্তায়ন\nin স্বাস্থ্য ০ 82 Views\nএম.শাহজাহান চৌধুরী শাহীন, কক্সবাজার: কক্সবাজার জেলার সরকারি হাসপাতাল গুলোতে আসন,জনবলের সংখ্যা যেমন অপ্রতুল, তেমনি এখানে প্রদত্ত চিকিৎসা সেবা সুবিধা অপর্যাপ্ত। সে কারণেই পুরো জেলার প্রায় ২৪ লাখ মানুষের স্বাস্থ্যসেবা নিয়ে চলছে চরম দুর্বৃত্তায়ন । চিকিৎসা বাণিজ্য এতটাই লাভজনক হয়েছে যে, বহু মানুষ এখন ডিগ্রি ছাড়াই ডাক্তার সেজে এসব ক্লিনিকে দিব্যি সেবা দিয়ে চলেছেন। অনেক জায়গাতেই সুইপার, ওয়ার্ড বয়, মালি, ক্লিনিকের মালিক, ইত্যাদি ব্যক্তিরাও নাকি রোগিদের সেবা দিচ্ছে এবং কোন কোন ক্ষেত্রে অপারেশন করছে। অনেকেই আবার ডিগ্রির সাথে বিভ্রান্তিকর কিছু বর্ণ (এবিসিডি) যুক্ত করে দিয়ে সরলমনা মানুষদের অজ্ঞতা, অন্ধ বিশ্বাস ও অসহায়ত্বকে পুঁজি করে রমরমা বাণিজ্যের পসরা সাজিয়েছেন। ১৯ নভেম্বর সকালে শহরের ৪ ভুয়া চিকিৎসকের চেম্বারে অভিযান চালিয়ে কথিত চেম্বার সীল গালা ও অর্থদন্ড দিয়েছে ভ্রাম্যমান আদালত। ইতোপূর্বে গত ৭ অক্টোবর ভ্রাম্যমান আদালক কক্সবাজার শহরে অভিযানে এ ধরণের ২ জন ভুয়া ডাক্তারকে আটক করে বিনাশ্রমে ৬ মাস করে কারাদন্ড দেন।\nকক্সবাজার নির্বাহী ম্যাজিষ্ট্রেটের রজিবুল আলমের নেতৃত্বে সিভিল সার্জন অফিসের মেডিকেল অফিসার ডাঃ আবদুচ সালাম ও ওষুধ তত্ত¡াবধায় হোসেন মোহাম্মদ ইমরান, ভ্রাম্যমান আদালত সহকারী সুমনদে ও পুলিশ শহরের বিভিন্ন স্পটে ভুয়া ডাক্তারদের বিরুদ্ধে অভিযান চালায়। ১৯ নভেম্বর সকাল ১১ টা থেকে বেলা আড়াইটা পর্যন্ত টানা অভিযানে ৪ টি ভুয়া প্রতিষ্টানকে অর্থদন্ড ছাড়াও চেম্বার সীলগালা করে দেয়া হয়েছে। অভিযানে সীলগালা করে দেয়া প্রতিষ্টানের মধ্যে রয়েছে, শহরের এন্ডারশন রোডের ডেল্টাল চিকিৎসক ডাঃ ফরিদা ইয়াছমিনকে ৩ হাজার টাকা, পান বাজার রোডস্থ খান মার্কেটের রফিক ডেন্টাল কেয়ার সীলগালা, এস আলম হোমিও হলকে ১০ হাজার টাকা জরিমানা ও সীলগালা এবং খুরুস্কুল রোডের জার্মাণ হোমিওকে ৪০ হাজার জরিমানা ও সীলগালা ছাড়াও অন্তত ২০ লাখ টাকার অবৈধ ওষুধ আগুনে পুড়িয়ে নষ্ট করা হয়েছে। পান বাজার রোডের ভুয়া ডাক্তার শিমুল নাথ এর চেম্বারে অভিযান চালালেও তাকে পাওয়া যায়নি।\nভ্রাম্যমান আদালত এই ভুয়া ডাক্তারদের গ্রেফতার ও জরিমানা দায়ের করলেও এদের দৌরাত্ম যেন কমছে না। শুধু ডাক্তার নয়, ভুয়া নার্স, ভুয়া প্যাথলজিষ্ট, ভুয়া টেকনিশিয়ান ইত্যাদি সবক্ষেত্রেই এই ভুয়াদের চলছে রাজত্ব ।\nজেলার চিকিৎসা ব্যবস্থা এতটাই খারাপ পর্যায়ে চলে গেছে যে, অনেক জায়গাতেই সুইপার, ওয়ার্ড বয়, মালি, ক্লিনিকের মালিক, ইত্যাদি ব্যক্তিরাও নাকি রোগিদের সেবা দিচ্ছে এবং কোন কোন ক্ষেত্রে অপারেশন করছে এমন অভিযোগ উঠেছে। কক্সবাজার জেলা সদরের ১৫০ শয্যা বিশিষ্ট সরকারি হাসপাতাল যতটুকু আছে তাতেও দরকারি সেবা পাওয়া যায় না। এছাড়া শহরের নাম করা বড় বড় প্রাইভেট হাসপাতাল এবং ক্লিনিক গুলোতে চিকিৎসা সেবা নিতে কল্পনাতীত ব্যয় হচ্ছে। এমন ক্ষেত্রে বেশিরভাগ দরিদ্র মানুষ প্রাণ বাঁচানোর শেষ চেষ্টা হিসেবে অপেক্ষাকৃত সস্তা ক্লিনিকে যেতে বাধ্য হন।\nকক্সবাজার মেডিকেল কলেজের ডাঃ রূপস পাল জানান, সাধারণতঃ দালাল চক্রের প্ররোচণায় গ্রামের রোগিরা সেখানে গিয়ে এসব ভুয়া ডাক্তার, নার্স বা ল্যাব টেকনিশিয়ানদের খপ্পরে পড়েন। অজ্ঞ বা অনভিজ্ঞ এই মানুষদের পক্ষে বেশিরভাগ ক্ষেত্রেই বোঝা সম্ভব হয় না কে সঠিক বা কোনটি সঠিক? তারা দালালদের খপ্পরে পড়ে এক ধরণের জালে আটকে যান, যেখান থেকে তাদের পক্ষে পালানো সম্ভব হয় না।\nতিনি আরো বলেন, ভুয়াদের গ্যাং কুমিরের মত এসে তাদের গ্রাস করে ফেলে। গরীব মানুষগুলো তখন সব কিছু ওপর আলার হাতে সমর্পণ করে কপালের দোষ দিয়ে নিজেদের ব্যর্থতা ঢাকেন। অর্থ, ভোগান্তির সাথে সাথে এদের প্রাণটাও অনেক সময় চলে যায়।\nপ্রতারিত লোকজনের অভিযোগ, চিকিৎসাক্ষেত্রে বিরাজমান এই দুর্বৃত্তায়ন নিয়ে প্রায়ই খবর প্রকাশিত হয়ে আসছে। কিন্তু কে শোনে কার কথা? বেপরোয়া ও দুর্বিনীতি এই ভুয়াদের দৌরাত্ম রাজনৈতিক শক্তির দ্বারা ক্ষমতায়িত বলেই প্রশাসন সাধারণতঃ সবকিছু দেখেও কিছুই না দেখার ভান করে নিজেকে গুটিয়ে রাখেন।\nভোক্তভোগী ছৈয়দা খাতুন, শামীমা ও ইমাম শরীফ জানান, .কোন দল ক্ষমতায় সেটা বিবেচ্য নয়, সব দলের শাসনামলেই এই চিত্র অভিন্ন। রাষ্ট্র সকল মানুষের জন্য স্বাস্থ্যসেবা প্রদানে সাংবিধানিকভাবে অঙ্গীকারাবদ্ধ। জনগণ কি সেই সেবা পাচ্ছে? এই খবর এখন ্্্্্্্্্্্্্আরকেউ রাখেন না । ফলে চিকিৎসা খাদে চলছে নৈরাজ্যকর পরিস্থিতি।\nনাম প্রকাশ না করার শর্তে একজন আবাসিক মেডিকেল অফিসার বলেন,বেশীর ভাগ ডাক্তার উপজেলা-ইউনিয়ন পর্যায়ে থেকে সেবা দিতে আগ্রহী নন। সরকার প্রতি ইউনিয়ন ওক্ষেত্রবিশেষে ওয়ার্ডে ওয়ার্ডে কমিউনিটি ক্লিনিক করেছেন বটে কিন্তু সেখানে সেবার মান ও অঙ্গীকার নিয়ে বিস্তর প্রশ্ন রয়েছে।\nতিনি আরো বলেন, জেলা শহরে ও উপজেলার বিভিন্ন স্থানে স্থাপিত বড় বড় স্বাস্থ্য কমপ্লেক্স বা হাসপাতাল গুলোতে সেবা দেবার ব্যবস্থা অপ্রতুল। উপজেলায় না হোক অন্ততঃ সরকারী জেলা সদর হাসপাতালে চিকিৎসা সেবা নেই বললেই চলে। যেখানে যতটুকুই আছে ততটুকুর সেবা পাওয়া নিয়েও নানা ধরণের ভোগান্তি ও অনিয়মের কথা ভুক্তভোগীরা বলে থাকেন।\nচিকিৎসা নিয়েতু দুর্বৃত্তায়ন হচ্ছে, সে সাথে চিকিৎসা সেবা নিতে আসা রোগীদের জন্য সরকারী ভাবে বরাদ্দকৃত খাবার নিয়েও চলছে সীমাহিন প্রতারণা আর দুর্নীতি। রোগীদের জন্য রান্না করা খাবার অধিকাংশই ভাগ ভাটোয়ারা করে নেন কর্মচারীরা। রোগীদেরকে প্রতি শনিবার খাসির মাংস দেয়ার নিয়ম থাকলেও কালেভদ্রেও খাসির মাংস দেয়া হয় না।\nকক্সবাজার সিভিল সোসাইটির সাধারণ সম্পাদক সিনিয়র সাংবাদিক ফজলুল কাদের চৌধুরী বলেন, চিকিৎসা একটি সেবার নাম, বাণিজ্য নয়। এটা মুনাফা খোরদের অবাধ বিচরণ ক্ষেত্র হতে পারে না। স্বাস্থ্যসেবায় যে কারো আস্থা নেই তার প্রমাণ দেখা যায় বিত্তবান ব্যক্তি, সরকারি-বেসরকারি পদস্থ কর্মকর্তা, এমপি-মন্ত্রী থেকে শুরু করে বড় বড় নেতাদের বিদেশে গিয়ে চিকিৎসা করানোর হিড়িক পর্যবেক্ষণ করলে।\nপ্রতিদিন পাশের দেশ ভারত, ব্যাংকক, সিঙ্গাপুর, লন্ডন,মালয়েশিয়া ও আমেরিকায় গিয়ে চিকিৎসা নিচ্ছেন প্রচুর মানুষ। স্বাস্থ্য বিভাগের অধিকর্তা নিজেই যখন দেশে চিকিৎসা নিতে ভরসা পান না তখন দেশের স্বাস্থ্যসেবা যে খুড়িয়ে খুড়িয়ে চলবে এটাই তো স্বাভাবিক অথচ এই ভিআইপিগণ যদি দেশের হাসপাতালে চিকিৎসা নিতেন তাহলে তারা বুঝতেন সেখানে কি অবস্থা বিরাজ করছে এবং আরও কি করা দরকার। এর ফলে আমাদের স্বাস্থ্যসেবার মান অনেকখানি উন্নত হতো আর সুফল পেত দেশের সাধারণ মানুষ।\nকক্সবাজার সোসাইটির যুগ্ন সাধারণ সম্পাদক জয়নাল আবেদীন বলেন, দুর্বৃত্তায়ন কেবল স্বাস্থ্যখাতেই নয়, সকল ক্ষেত্রেই বিরাজমান। তবু স্বাস্থ্যসেবার মত জরুরি খাতে আমরা সুব্যবস্থাপনা দাবি করি। মানুষ রাষ্ট্রের কাছে সুশাসন চায়। সরকারের কর্মকর্তারা যে সেবা দেবার অঙ্গীকার নিয়ে চাকরিতে এসেছেন তা তাদের রক্ষা করতে হবে।\nউপজেলা শহর বা ইউনিয়নে গিয়ে সেবা দিতে না চাইলে সরকারি চাকরিতে এসেছেন কেন? জনগণের পয়সায় বেতন নিবেন অথচ সেবা দিবেন না এটা কেমন কথা? প্রান্তিক জনপদের মানুষদেরকে সুষ্ঠুভাবে স্বাস্থ্যসেবা দিতে হলে আমাদের আরও হাসপাতাল প্রতিষ্ঠা করা দরকার। দরকার ঐসব হাসপাতালে ডাক্তারদের থাকার উপযোগী নিরাপদ আবাসন ব্যবস্থা। বিশেষ নারী ডাক্তারদের পদায়নের ক্ষেত্রে কিছু বিষয় খুবই গুরুত্বের সাথে বিবেচনা করা হলে তা গ্রামীণ নারীদের স্বাস্থ্য সুরক্ষায় এবং সরকারের মাতৃ মৃত্যুহার হ্রাসে সহায়ক হবে বলে অভিমত ব্যক্ত করেন তিনি।\nবিশিষ্ট শিক্ষাবিদ প্রফেসর মোস্তাক আহম্মদ বলেন, প্রান্তিক মানুষদের সহজে প্রাথমিক স্বাস্থ্যসেবা দেয়ার জন্য দেশে কমিউনিটি ক্লিনিক স্থাপন করা হয়েছে। কিন্তু এত ক্লিনিক এক সঙ্গে না করে বরং কিছু ভাল মানের স্বাস্থ্যসেবা প্রতিষ্ঠান গড়ে তুললে আরও ভাল ফল পাওয়া যেত। ইউনিয়ন ও ওয়ার্ডে বিদ্যমান কমিউনিটি ক্লিনিকগুলোতে অবিলম্বে ন্যুনপক্ষে দুজন নার্স এবং একজন প্যারামেডিকস্ এবং কিছু প্রয়োজনীয় যন্ত্রপাতি সরবরাহ করা দরকার।\nপ্রফেসর মোস্তাক আহম্মদ আরো বলেন, সরকারী হাসপাতাল কিংবা স্বাস্থ্য কেন্দ্র গুলোতে ওষুধের ব্যবস্থাপনা মনিটরিং এর জন্য শক্ত সিষ্টেম থাকা দরকার। সরকারের ওষুধ রোগি কতখানি পায় সেটা সম্ভবতঃ সকলেই জানেন। স্থানীয় ভিত্তিক মনিটরিং কার্যক্রমের পাশাপাশি প্রত্যেক উপজেলা হাসপাতালে অত্যাধুনিক চিকিৎসা সুবিধা নিশ্চিত করতে হবে। ডাক্তারদের সরকারি চাকরি পাবার/নিশ্চয়তার প্রথম শর্তই হবে স্থানীয় পর্যায়ে নুন্যতমপক্ষে ৩ বৎসর চিকিৎসাসেবা প্রদানের অঙ্গীকার। উচ্চশিক্ষা ও বিদেশ ভ্রমণের ক্ষেত্রেও স্থানীয় পর্যায়ে কাজ করার অভিজ্ঞতাকে অগ্রাধিকার প্রদান করা হলে ডাক্তারগণ স্থানীয় পর্যায়ে সেবাদানে বাধ্য হবেন।\nইউনিয়ন স্বাস্থ্য পরির্দশক ডাঃ মৌলানা রমিজ আহম্মদ নুরী বলেন, আধুনিক চিকিৎসা সেবার পাশাপাশি সকলের জন্য পছন্দমত স্বাস্থ্যসেবা নিশ্চিত করতে সর্বস্তরে হোমিওপ্যাথিক ও আয়ূর্বেদিক/ ইউনানী চিকিৎসা সুবিধা বিকাশে রাষ্ট্রীয় সহায়তা জোরদার করাটাও সবার জন্য স্বাস্থ্যসেবা নিশ্চিত করতে অবদান রাখবে।\nতিনি বলেন, পার্শ্ববর্তীদেশ ভারত, চীন, জাপানসহ উন্নত বিশ্বে অলটারনেটিভ মেডিসিন এবং হলিষ্টিক চিকিৎসা সেবা খুব দ্রæত প্রসার লাভ করছে। অথচ এখানে আমরা অনাদরে অবহেলায় এই অলটারনেটিভ মেডিসিন এবং হলিষ্টিক চিকিৎসা দেয়ার লোকজন জ্ঞান হারাতে বসেছি।\nতিনি বলেন,আমাদের নিম, তুলসী, বাসক, অর্শ্বগন্ধা, সর্পগন্ধা, আমলকি, বহেড়া, হরিতকী, আদা, মধু, কাঁচা হলুদ, কালোজিরা, তিল, তেঁতুল ইত্যাদির যে অবিশ্বাস্য রোগ নিরাময়ের ক্ষমতা রয়েছে সে সম্পর্কে বেশিরভাগ মানুষই অজ্ঞ। আমরা সামান্য কিছু খাদ্যাভ্যাস ও লাইফস্টাইল পরিবর্তন করলেই দীঘদিন সুস্থ্যদেহে, পূর্ণযৌবনের আনন্দ নিয়ে বেঁচে থাকতে পারি। আমাদের স্বাস্থ্যশিক্ষায় এ বিষয়গুলো যুক্ত করা জরুরি।\nকক্সবাজার সিভিল সার্জন অফিসের মেডিকেল অফিসার ডাঃ আবদুচ সালাম বলেন, চিকিৎসা ক্ষেত্রে দুর্বৃত্তায়নের এই সুযোগেই ভুয়া ডাক্তার ও ভুয়া ক্লিনিকের সংখ্যা বাড়ছে। ইতোমধ্যেজেলা শহরে ২৫ জন ভুয়া ডাক্তারের তালিকা করে তা জেলা প্রশাসকের কাছে প্রেরণ করা হয়েছে। এ পর্যন্ত ২ জনকে আটক করে সাজাও দিয়েছেন এবং ৪ জন ভুয়া ডাক্তারের চেম্বার সীলগালা করে অর্থদন্ড দিয়েছেন ভ্রাম্যমান আদালত।\nতিনি বলেন, ভুয়া ডাক্তারদের শাস্তি প্রদানের পাশাপাশি অনুমোদনহীন ভুয়া ক্লিনিক, ডায়াগনষ্টিক সেন্টার, বøাড ব্যাংক ইত্যাদি প্রতিষ্ঠানগুলোর বিরুদ্ধেও ব্যবস্থা নেয়া উচিত। যে এলাকায় এ ধরণের ভুয়া প্রতিষ্ঠান থাকবে সেখানে দায়িত্বরত সরকারি কর্মকর্তাদেরদের বিরুদ্ধেও দায়িত্ব পালনে অবহেলার জন্য প্রশাসনিক ব্যবস্থা নেয়া উচিত বলে অভিমত ব্যক্ত করেন তিনি।\nজেলা সদর হাসপাতালের আবাসিক মেডিকেল অফিসার ডাঃ সোলতান আহম্মদ সিরাজী বলেন, যথাম্ভব জেলা সদর হাসপাতালে আসারোগীদের চিকিৎসা সেবা দেয়া হচ্ছে। প্রতিদিন জরুরী বিভাগেও শতাধিকরোগীর চিকিৎসা দেয়া হয়। হাসপাতালে খাবার নিয়ে অনিয়মের বিষয়টি তিনি জানেন না। তবে এব্যাপারে অণ্যমেডিকেল অফিসার এবং তত্বাবধায়ক জানতে পারবেন বলে জানান তিনি।\nতবে হাসপাতাল তত্বাবধায়ক ডাঃ অজয়ঘোষকে মোবাইলে পাওয়া যায়নি।\nকক্সবাজার সিভিল সার্জন ডাঃ কাজল কান্তি বড়–য়া জানান, কক্সবাজারের ভুয়া ডাক্তারদের চিহ্নিত করে পর্যাক্রমে ব্যবস্থা গ্রহণ করা হচ্ছে। খাবার কিংবা সরকারী হাসপাতাল গুলোতে অনিয়মের ব্যাপারে খোঁজ খবর নিয়ে ব্যবস্থানেয়া হবে।\nPrevious: জয়পুরহাটের ক্ষেতলালে এমপির গাড়ি পোড়ানো মামলায় বিএনপির অপর অংশের ১৪নেতা-কর্মী জেলহাজতে\nNext: ঝালকাঠি জেলা বিএনপি’র ১২ নেতাকর্মীর জামিন


মোহাম্মদ জাফর ইকবাল : সাম্প্রতিক সময়ে খুবই বাজে সময় পার করছে ভারতীয় ক্রিকেট টিম। এ নিয়ে দেশের সাবেক ক্রিকেটাররা সমালোচনায় মুখর। তবে এই মুহূর্তে এশিয়া কাপের দিকে নজর কোহলীদের। সাম্প্রতিক সময়ের বাজে পারফরমেন্স ভুলে তারা সেরাটাই দিতে চান এশিয়া কাপে। সেজন্য দলও সেভাবেই সাজানো হচ্ছে। অনেকদিন ধরেই দলে একজন জহির খানকে খুঁজছিল বিরাটকোহলী। অবশেষে তার খোঁজ পেয়ে গেছেন তারা। নতুন এই পেসারের নাম খলিল আহমেদ। ভারতের জাতীয় দলে প্রথমবারের মতো ডাক পেয়েছেন খলিল আহমেদ। এশিয়া কাপে ভারতীয় স্কোয়াডে নতুন মুখ বাঁহাতি পেসার খলিল আহমেদ। কে এই খলিল আহমেদ? বাবা ছিলেন কম্পাউন্ডার। ছেলে খেলে বেড়াক, তা চাননি। উঠে আসার রাস্তাটা তাই বন্ধুর ছিল। কিন্তু খলিল আহমেদের ছিল অদম্য মনোবল আর একাগ্রতা। তা পুঁজি করে সেই বন্ধুর রাস্তায় হেঁটেই আজ তিনি ‘মেন ইন ব্লুজ’দের কাতারে। নিশ্চয়ই ভাবছেন, এই খলিল আহমেদ আবার কে? ক্রিকেটার। জন্ম রাজস্থানের প্রত্যন্ত অঞ্চল টোঙ্ক-এ। ক্রিকেটার তৈরির চেয়ে অঞ্চলটা খরমুজ উৎপাদনের জন্যই বেশি পরিচিত। এখানে টেনিস বল দিয়ে খলিলের হাতেখড়ি ক্রিকেটে। স্বপ্ন ছিল বহুদূর যাবেন। বড় ক্রিকেটার হতে হবে। বাদ সাধলেন বাবা। টানাটানির সংসারে কেন এসব ইচ্ছাবিলাস? খলিলের বাবাকে শেষ পর্যন্ত বুঝিয়ে-শুনিয়ে রাজি করিয়েছিলেন টোঙ্ক ক্রিকেট একাডেমির কোচ ইমতিয়াজ আলী খান। ব্যস, সেই যে পথচলা শুরু, আর চলতে চলতে খলিল এখন ভারতের ওয়ানডে দলে। এশিয়া কাপে রোহিত শর্মা, লোকেশ রাহুলদের সঙ্গে ভাগ করে নেবেন একই ড্রেসিং রুম। খলিলের এই উত্থানের ইঙ্গিতটা কিন্তু হুট করে নয়। ওয়াসিম আকরামের মতো চাতুরীপূর্ণ বোলিং দিয়ে অনেকেরই মন কেড়েছেন এই বাঁহাতি পেসার। সঙ্গে গতিও সন্তোষজনক। এ বছর সৈয়দ মুশতাক আলী ট্রফিতে ঘণ্টায় ১৫০ কিলোমিটারের কাছাকাছি বোলিং করেছেন ২০ বছর বয়সী এই তরুণ। ভেতরে-বাইরে দুই দিকেই সুইং করাতে পারেন। এই তরুণ অনেকের চোখেই ভারতের পরবর্তী জহির খান।\nভারতের ঘরোয়া ক্রিকেটে মাত্র এক মৌসুম ভালোভাবে খেলেই জাতীয় দলে উঠে আসা চাট্টিখানি কথা নয়। খলিল এই অসাধ্য সাধন করেছেন। তাঁর ঝুলিতে মাত্র দুটি প্রথম শ্রেণির ম্যাচ খেলার অভিজ্ঞতা। যদিও টি-টোয়েন্টি আর লিস্ট ‘এ’ খেলার অভিজ্ঞতা আছে ভালোই। তাঁর বোলিংয়ের আরেকটি ধারালো দিক হলো, যেকোনো উইকেটেই অনবরত বুকসমান বাউন্স তুলতে পারেন। এশিয়া কাপে সংযুক্ত আরব আমিরাতের পাটা উইকেটের কথা মাথায় রেখেই তাঁকে স্কোয়াডে ডেকেছে ভারতীয় টিম ম্যানেজমেন্ট। ক্যারিয়ারের শুরুতে খলিলের প্রতিভা ছিল সামান্যই। ভারতের অনূর্ধ্ব-১৯ দলের হয়ে দুই বছর আগে যুব বিশ্বকাপ খেলতে খলিল যখন বাংলাদেশে এসেছিলেন, তখন তাঁর বোলিংয়ে শুধু গতি আর বাউন্স ছিল। ডানহাতি ব্যাটসম্যানদের ক্ষেত্রে ‘অ্যাঙ্গেল’ কাজে লাগিয়ে বল করতেন। সুইংয়ের দেখা মিলেছে গত দুই বছরের সাধনায়, যখন দিল্লি ডেয়ারডেভিলসে জহির খানের অধীনে ছিলেন। ভারতের সাবেক এই পেসার তখন দিল্লির অধিনায়ক। খলিল ফ্র্যাঞ্চাইজি দলটির হয়ে কোনো ম্যাচ খেলার সুযোগ না পেলেও জহিরের কাছ থেকে শিখেছেন কীভাবে উইকেটের দুই দিকেই সুইং করানো যায়।\nজাতীয় দলে ডাক পাওয়ার পর জহিরের প্রতি কৃতজ্ঞতা জানাতে ভোলেননি খলিল, ‘আগে শুধু জোরে বোলিং করেছি। তেমন কৌশল রপ্ত করতে পারিনি। জহির আমার হাত (ডান হাত) ও কবজি নিয়ে কাজ করেছেন। সিম পজিশন আর গ্রিপও ঠিক করে দিয়েছেন। এখন আমি ডানহাতি ব্যাটসম্যানের ভেতরে বল ঢোকাতে পারি।’ বিজয় হাজারে ট্রফি আর দেওধর ট্রফিতে ভালো করার পর রঞ্জিতে দুই ম্যাচ খেলে দুই উইকেট পেয়েছিলেন খলিল। তবে ভারতের ‘এ’ দলে ডাক পাওয়ার পর ইংল্যান্ড সফরে এবং ‘এ’ দলের চার দেশীয় টুর্নামেন্টে দারুণ বোলিং করেছেন।\n‘এ’ দলের হয়ে শেষ ৯ ম্যাচে তাঁর উইকেটসংখ্যা ১৫। খলিলের এই বড় মাপের ক্রিকেটার হয়ে ওঠার মানসিকতার ভিত্তিটা তৈরি করে দিয়েছেন ‘দ্য ওয়াল’ রাহুল দ্রাবিড়। খলিল ভারতের অনূর্ধ্ব-১৯ দলে থাকতে তাঁর কোচ ছিলেন দ্রাবিড়। তাঁকে কৃতজ্ঞতা জানানোর ভাষা নেই খলিলের। তাঁর মুখেই শুনুন সে কথা, ‘কৃতজ্ঞতা জানানোর ভাষা নেই। অনূর্ধ্ব-১৯ দলে খেলার শুরুতে প্রচুর ভুল করতাম। আত্মবিশ্বাস কম ছিল। দ্রাবিড়ের অধীনে আমি আত্মবিশ্বাস ফিরে পাই। তাঁর সবচেয়ে দারুণ ব্যাপার হলো মাঠে সব সময় তিনি খেলোয়াড়দের পূর্ণ স্বাধীনতা দেন। নতুন কিছু করতে উৎসাহিত করেন। আমার ক্যারিয়ারে তাঁর প্রভাব অনেক বেশি।’ দ্রাবিড়ের প্রভাবে খলিলের ক্যারিয়ার গড়ে উঠলেও তার আদর্শ কিন্তু জহির খান। ভারতের এই কিংবদন্তি বাঁহাতি পেসারের মতো হতে চান খলিল। আর সাবেক শিষ্যকে নিয়ে জহিরের প্রশংসাপত্র, ‘তাঁর ওপর চোখ রাখুন। ভীষণ প্রতিশ্রুতিশীল বোলার। তবে তাঁকে অনেক পরিশ্রম করতে হবে। ম্যাচ উইনার হওয়ার সব সামর্থ্যই তার আছে।’ ভারতীয় সংবাদমাধ্যমের ইঙ্গিত, দলে ডানহাতি পেসার বেশি থাকায় বাঁহাতি পেসার বেছে নিতেই খলিলকে ডাকা হয়েছে। যিনি ডানহাতি ব্যাটসম্যানের ক্ষেত্রে বল ভেতরে ঢোকাতে পারবেন-একসময়কার জহির খান কিংবা ইরফান পাঠানের মতো। এশিয়া কাপে ভালো করতে পারলে খলিল বিশ্বকাপ ভাবনাতেও থাকবেন বলে ইঙ্গিত দিয়েছে দেশটির সংবাদমাধ্যম। টেনিস বল দিয়ে ক্রিকেট শুরু করা ছেলেটির সামনে যখন এত স্বপ্নের আনাগোনা, তখন তিনি নিজে কী ভাবছেন?\nখলিল রীতিমতো শিহরিত। জাতীয় দলে ডাক পাওয়ায় তাঁর যেন কাঁপুনি উঠেছে! ‘বলতে পারেন এখনো কাঁপছি। বিশ্বাস হচ্ছে না যে আমি ভারতীয় দলের সদস্য। সব ক্রিকেটারেরই দেশের প্রতিনিধিত্ব করার স্বপ্ন থাকে। আমার স্বপ্ন সত্যি হয়েছে।’ সত্যি হওয়া এই স্বপ্নকে খলিল কত দূর টেনে নিতে পারেন, সেটিই এখন দেখার বিষয়। তবে তার সাম্প্রতিক সমযের পারফরমেন্স বলে দিচ্ছে এশিয়া কাপে নিজের জাত চেনাতে তিনি মোটেও ভুল করবেন না। একইসাথে কোহলীদের চাওয়াটাকেও তিনি পূরণ করবেন।


জবাবদিহিতা ও দায়িত্ববোধ উন্নয়নের পূর্বশর্ত -এম এ মোতালিব – shottershoinik.com\nBy Md. Sultan Mahmud\t Last updated Aug 1, 2017\nএকটি দেশের উন্নয়নের গতিধারা নির্ভর করে সেই দেশের অর্থনৈতিক কাঠামো কতটা শক্তিশালী, ভিত কতটা মজবুত, তার ওপর। আর অর্থনৈতিক ভিতটা তখনই মজবুত হবে, যখন সর্বস্তরের দায়িত্বশীল ব্যক্তিদের জবাবদিহিতার আওতায় আনা যাবে। এই দায়িত্ববোধটার জš§ হয় বিবেকবোধ থেকে, মানবিকতা থেকে। মনুষ্যত্ববোধ যাদের লোপ পায়, তাদের দ্বারা সমাজ-দেশ-জাতি কখনো উপকৃত হয় না। আমরা গর্বিত ও সুশিক্ষিত জাতি। আমাদের দেশের অধিকাংশ লোক উচ্চ শিক্ষায় শিক্ষিত এটা নির্দ্বিধায় বলা যায়। কিন্তু সামাজিক প্রেক্ষাপটে অস্বচ্ছতার কারণে ওই শিক্ষিত লোকগুলো তাদের শিক্ষার বাস্তব প্রতিফলন ঘটাতে পারছে না। একদিকে যেমন প্রকৃত শিক্ষার মূল্যায়ন করা হয় না, অন্যদিকে দায়িত্বশীল ব্যক্তিদের লোভ-লালসা ও দায়িত্বাবহেলার কারণে প্রতিটি সেক্টরে, প্রতিটি ক্ষেত্রে মাত্রাতিরিক্ত ব্যয়ভার বৃদ্ধি পাওয়ায় দেশের উন্নয়নের গতিধারা প্রতিনিয়ত বাধার সম্মুখীন হয়। আর এর জন্য দায়ী অস্বচ্ছ সমাজব্যবস্থা, রুগ্ণ মানসিকতা। লোভ-লালসা দায়িত্বশীল গোষ্ঠীর অধিকাংশ ব্যক্তিকে এমন পর্যায়ে নিয়ে গেছে, যেখানে রাষ্ট্রের উন্নয়নের পরিবর্তে ব্যক্তি উন্নয়নের দিকেই তারা অতিমাত্রায় ঝুঁকে পড়েছে। আমাদের দেশের এমন কোনো সেক্টর নেই, যেখানে ক্ষুদ্র থেকে শুরু করে অতিমাত্রায় দুর্নীতি নেই। এটি একটি সভ্য জাতির জন্য যারপরনাই লজ্জাজনক। আমরা একবারও চিন্তা করি না যে দেশের উন্নয়ন হলে ব্যক্তি উন্নয়ন অবধারিত। সমাজে শান্তিশৃংখলা বজায় থাকলে আমরা চলাফেরায় স্বস্তি পাব। সবাই যদি একযোগে সবাই মানসিক পরিবর্তনের চিন্তা করি, দৃষ্টিভঙ্গি বদলাই, তাহলে সমাজ থেকে অন্যায় বিদূরিত হতে বাধ্য। স্বচ্ছতার সঙ্গে একটু পরিশ্রম করলেই যেখানে রুটি-রুজির ব্যবস্থা হয়ে যায়, সম্মানের সহিত বেঁচে থাকা যায়, সেখানে কেন নিজের বিবেককে বিসর্জন দিয়ে অবৈধ পন্থার দিকে দৃষ্টিপাত করতে হবে! প্রায় প্রতিটি সেক্টরই যেন অসততা আর দুর্নীতি জেঁকে বসেছে। সামান্য একটি সরকারি চাকরির জন্য যখন লাখ লাখ টাকা উপরি গুনতে হয়, তখন চাকরি প্রার্থী ওই ব্যক্তিটা সর্বস্ব খুইয়ে, ভিটেমাটি বিক্রি করে, ঋণের বোঝা মাথায় নিয়ে দায়িত্বের আসনে আসীন হয়ে জাতির কোন উপকার করবে? তার তো অহর্নিশি চিন্তা থাকতে কত দিনে তার উপরির টাকা উসুল করতে পারবে। এ বিষয়টি কি আমাদের ভাবায় না? এখানে রাষ্ট্রের দুটি ক্ষতি অবধারিতভাবে প্রতিষ্ঠিত হয়। এক. মেধাবীরা তাদের মেধার বিকাশ ঘটানোর সুযোগ থেকে বঞ্চিত হয়, দুই. অযোগ্য ব্যক্তিরা অর্থের ডানায় ভর করে দায়িত্বে আসনে আসীন হয়ে ঘুষ-দুর্নীতি আর অন্যায়ের শাখা-প্রশাখা বৃদ্ধি করে। এভাবে প্রায় প্রতিটি সেক্টরে প্রতিনিয়ত কোটি কোটি টাকা উপরি হিসেবে গ্রহণ করা হচ্ছে বিবেকের মাথা খেয়ে। সমাজের সর্বস্তরে এই অসৎ ব্যক্তিদের প্রভাবে আমাদের সম্ভাবনাময় জাতি ক্রমান্বয়ে মেধাশূন্যের দিকে ধাবিত হচ্ছে। এটা একদিকে যেমন সমাজ ধ্বংসের অন্যতম কারণ হিসেবে পরিগণিত হচ্ছে, অন্যদিকে ভবিষ্যৎ প্রজন্মও বিবেকবোধবর্জিত পরিবেশে বেড়ে উঠছে। তারা যখন দেখছে টাকা দিলেই যেখানে চাকরি পাওয়া যায়, সেখানে কে যায় এত কষ্ট করে মেধা অর্জন করতে!\nএখানেই শেষ নয়, অনেক দুঃখের সহিত বলতে হচ্ছে, সুসভ্য জাতি গঠনের কারিগর আমাদের শিক্ষক সমাজও বিতর্কের ঊর্ধ্বে নয়। তাদের কিছু ব্যক্তির অসততার কারণে জনসমাজে তাদের ভাবমূর্তি শূন্যের কোটায় নিমজ্জিত হয়েছে। বিভিন্ন শিক্ষাপ্রতিষ্ঠানের প্রায় অধিকাংশ শিক্ষক দুর্নীতি আর অসামাজিক কর্মকা-ের সঙ্গে প্রত্যক্ষ বা পরোক্ষভাবে জড়িত, প্রতিনিয়ত যার অসংখ্য প্রমাণ মেলে প্রচারিত ও প্রকার্শিত বিভিন্ন গণমাধ্যমে। বিতর্কিত এই শিক্ষকসমাজ জাতিকে কী শিক্ষা দেবে ভাবতে অবাক লাগে! এর জ্বলন্ত প্রমাণ হলো আমাদের শিক্ষামন্ত্রী যখন বলেন, কিছু শিক্ষক প্রশ্নপত্র ফাঁসের সঙ্গে জড়িত। আমরা এতটাই অথর্ব হয়ে পড়েছি যে দুর্নীতিবাজ অসাধু ব্যক্তিদের উপযুক্ত শাস্তি দিতেও আমাদের দুবার ভাবতে হয়। এই পরিস্থিতি কি একদিনে তৈরি হয়েছে? এটাই কি আমাদের চাওয়া ছিল, এ জন্যই কি এ জাতির দামাল ছেলেরা স্বাধীনতার লাল সূর্যকে ছিনিয়ে আনতে শত্রুর বুলেটের মুখে উš§ুক্ত বুক পেতে দিয়েছিল? মাতৃভূমিকে রক্ষার জন্য হায়েনাদের বর্বরতার শিকার হতে দ্বিধা করেনি তারা? কে দেবে এর জবাব? কোনো প্রকার অন্যায়ের কাছে যারা মাথানত করতে শেখেনি, তাদের এত ত্যাগের বিনিময়ে অর্জিত আমাদের সেই স্বাধীনতা যেন আজ অন্তর্দহনে আর্তচিৎকার করছে।\nস্বাধীনতার স্থপতি, স্বপ্নদ্রষ্টা ও বাঙালি জাতির জনক বঙ্গবন্ধু শেখ মুজিবুর রহমান কখনোই তো নিজের স্বার্থের কথা ভাবেননি। তিনি সর্বদাই ভেবেছেন এ দেশের সাড়ে সাত কোটি (বর্তমানে ১৬ কোটি) বাঙালি সন্তানের কথা। তিনি চেয়েছিলেন তাদের ভোট ও ভাতের অধিকার নিশ্চিত করতে। রাষ্ট্রের প্রতিটি সেক্টরে সৎ ব্যক্তিদের অধিষ্ঠিত করতে। তাঁর চাওয়ার মধ্যে তো কোনো কার্পণ্যতা ছিল না। তাইতো তিনি তৎকালীন পাকিস্তানি হায়েনাদের বিষাক্ত থাবা, অন্ধকার জেলের অকথ্য নির্যাতন সহ্য করে আমাদের স্বাধীনতাকে ছিনিয়ে এনেছিলেন এই বাঙালি জাতির মাথায় সভ্যতার মুকুট পরাবেন বলে। ক্ষুধামুক্ত, দারিদ্র্যমুক্ত, দুর্নীতিমুক্ত, অর্থনৈতিকভাবে স্বাধীন একটি দেশ উপহার দেওয়া যার ছিল আজন্ম লালিত স্বপ্ন, তাঁকে আমরা এত তাড়াতাড়ি ভুলতে বসেছি? এতটাই অকৃতজ্ঞ আমরা? আমাদের আত্মকেন্দ্রিক রাজনীতি আর অরক্ষিত সমাজব্যবস্থা দেখে মনে স্বভাবতই প্রশ্ন জাগে, তাহলে কি আমরা ব্যর্থ? আমরা কি স্বাধীনতার প্রকৃত শিক্ষা অর্জন করতে পারিনি? এই সবুজ-শ্যামল-মায়াবি মাতৃভূমিতে ব্যর্থ হওয়ার জন্য তো আমাদের জš§ হয়নি! কিন্তু আজ আমরা লজ্জিত হই, যখন দেখি বিশ্বে দুর্নীতিতে আমরা চ্যাম্পিয়ন হই; আমাদের গর্বিত মাথা নিচু হয়ে যায়, যখন দেখি বিভিন্ন সেক্টরে দায়িত্বশীল ব্যক্তিরা ঘুষ-দুর্নীতিতে আকণ্ঠ নিমজ্জিত হয়ে সমাজে ক্ষত সৃষ্টি করছে; অপমানিত বোধ করি, যখন কাউকে অন্যের ভালোয় ঈর্শ্বান্বিত হয়ে তার ক্ষতি সাধনে ষড়যন্ত্রে সর্বদা লিপ্ত হতে দেখি; ব্যথিত হই, যখন দেখি সমাজের কর্তা ব্যক্তিরা নিজের দোষ অন্যের ঘাড়ে চাপিয়ে পার পাওয়ার অপচেষ্টা করে, আর এটা দেখেও না দেখার ভান করে সবাইকে চুপ থাকতে দেখি; কষ্ট লাগে, যখন দেখি দেশ গড়ার শপথ নিয়ে রাষ্ট্রের মহান দায়িত্বের আসনে বসে কোটি কোটি টাকা লোপাট করতে কিংবা বিবেক বিসর্জন দিয়ে আত্মস্থ করতে। চারদিকে এসব অনিয়ম দেখে হতাশা আমাদের বিবেকের ওপর সওয়ার হতে দ্বিধা করে না। স্বাধীনতার চার দশক অতিক্রান্ত হওয়ার পরও আমরা ব্যর্থতার গ্লানি স্কন্ধে নিয়ে বয়ে বেড়াচ্ছি দিনের পর দিন, বছরের পর বছর। হতাশা আর নিরাশা আমাদের যেন পিছু ছাড়ছে না। আমরা তো অভাগা জাতি নই! কিন্তু জোর করে যদি অভাগার তিলক আমাদের কপালে লেপন করে দেওয়া হয়, তাহলে স্বাধীন জাতি হিসেবে আমাদের এর চেয়ে দুর্ভাগ্যের আর কী হতে পারে!\nশুনেছি আত্মসমালোচনা করা মহত্বের লক্ষণ। কিন্তু আমরা অন্যের সমালোচনা করতেই যেন বেশি পারঙ্গম। নিজের ভুল স্বীকার করতে আমরা কখনোই অভ্যস্ত নই। অন্যের ঘাড়ে দায় চাপানোর অপসংস্কৃতিটা যেন আমাদের অস্থি-মজ্জায় মিশে গেছে। আগ-পিছ না ভেবে কিংবা সত্যাসত্যের বাছ-বিচার না করে কথায় কথায় দায়িত্বজ্ঞানহীনতার পরিচয় দিতে যেন কুণ্ঠিত হই না। সাদাকে সাদা, কালোকে কালো বলতে পারাটা যেন আমাদের অক্ষমতায় পর্যবসিত হচ্ছে। কাক নাকি কুৎসিত ভক্ষণ করে চোখ বন্ধ করে। কারণ, কাকের ধারণা চোখ বন্ধ করে খেলে কেউই তাকে দেখবে না। আমরা যেন আজ সেই কাকের ভূমিকায় অবতীর্ণ হয়েছি। এটা কতটা নির্বুদ্ধিতার পরিচয়, তা কখনোই ভাবি না। আমরা যেন তা বুঝেও না বোঝার ভান করি। এটা আমাদের মূর্খতা, না অজ্ঞানতা জানি না। অতি বিনয়ের সহিত বলছি, আমার এই কথাগুলো কেউ অপরাধ হিসেবে নেবেন না। বাস্তবতার নিরিখে চিন্তা করলে বোঝা যাবে, এগুলো সাধারণ জনগণের কথা। তাই আসুন না, অন্যের সমালোচনা না করে আমরা যার যেটা দায়িত্ব সেটা সততা ও স্বচ্ছতার সহিত সঠিকভাবে পালন করি। এতে কাজের গতি বাড়বে, সামাজিক উন্নয়ন ত্বরান্বিত হবে, সাধারণ জনগণ তথা একে অন্যের আস্থা অর্জনে সক্ষম হব। এর চেয়ে মানসিক প্রশান্তি আর কী হতে পারে বলুন।\nযত দিন আমাদের বোধোদ্বয় না হবে, বিবেকবোধ জাগ্রত না হবে, দৃষ্টিভঙ্গির পরিবর্তন না হবে, তত দিন প্রকৃত সভ্যতা আমাদের নাগালের বাইরেই থেকে যাবে। এ জন্য ভবিষ্যৎ প্রজন্ম আমাদের ক্ষমা করবে না। নিশ্চয়ই এটা আমরা কেউ কামনা করি না।\n০১ আগস্ট ২০১৭/সত্যের সৈনিক/সুলতান মাহমুদ\nমৌলভীবাজারে ইয়াবা সহ মাদক ব্যবসায়ী আটক\nমাকে সন্তানের চিঠি -এম এ মোতালিব


রাহুল গান্ধীর বিরুদ্ধে দায়ের হল পকসো ধারায় মামলা। অস্বস্তিতে কংগ্রেস। » BrightBengal.Com\nHome/নিউজ/রাহুল গান্ধীর বিরুদ্ধে দায়ের হল পকসো ধারায় মামলা। অস্বস্তিতে কংগ্রেস।\nরাহুল গান্ধীর বিরুদ্ধে দায়ের হল পকসো ধারায় মামলা। অস্বস্তিতে কংগ্রেস।\nনিজস্ব প্রতিবেদন: দিল্লিতে ধর্ষণ করে পৈশাচিক ভাবে হত্যা করা হয়েছে এক ৯ বছরের দলিত বালিকাকে। এই ঘটনায় সারা দেশ যথেষ্ট উত্তপ্ত হয়ে উঠেছে। গত বুধবার ওই ধর্ষিতা নাবালিকার পরিবারের সাথে সাক্ষাৎ করতে গিয়েছিলেন কংগ্রেস নেতা রাহুল গান্ধী। কিন্তু তিনি তাঁদের সাথে সাক্ষাৎ করতে গিয়ে এমন একটি কান্ড ঘটিয়েছেন যার ফলে রাহুল গান্ধীর বিরুদ্ধে পকসো আইনে মামলা দায়ের করা হয়েছে।\nজানা গেছে গত রবিবার বিকাল বেলায় ওই নাবালিকা বাড়ির কাছেই একটি শ্মশানের কুলার থেকে পানীয় জল আনতে গিয়েছিলো । সেখানেই ওই নাবালিকাকে তুলে নিয়ে গিয়ে গণধর্ষণ করার পর খুন করেছে ওই শ্মশানের এক পুরোহিত এবং তার তিন সঙ্গী। অভিযুক্ত পুরোহিত রাধেশ্যাম এবং তার তিন সাগরেদকে ইতিমধ্যেই গ্রেপ্তার করেছে পুলিশ।  ওই নাবালিকাকে ধর্ষণ করে খুন করার পর নাবালিকার বাবা-মাকে না জানিয়েই বর্বরোচিতভাবে ওই নাবালিকার প্রাণহীন দেহ পুড়িয়ে দেওয়ার চেষ্টা করেছিল তারা।\nআরও পড়ুন-“বিজেপির সাথে লড়াইয়ে তৃণমূলকে পাশে দরকার”- স্পষ্ট বার্তা দিলেন সূর্যকান্ত মিশ্র\nএই ঘটনায় যথেষ্ট সরব হয়েছে বিরোধী দলগুলি।  আর এই ঘটনায় বিক্ষোভ প্রকাশ করতে গিয়ে সোশ্যাল মিডিয়ায় নির্যাতিতা নাবালিকার বাবা মায়ের ছবি পোস্ট করে বিতর্কে জড়িয়ে পড়লেন কংগ্রেস নেতা রাহুল গান্ধী। জানা গিয়েছে গত বুধবার দিল্লিতে নির্যাতিতার পরিবারের সাথে দেখা করেছেন রাহুল গান্ধী।  তার পরেই তিনি নির্যাতিতার বাবা মায়ের সাথে টুইটারে ছবি পোস্ট করেন এবং লেখেন”এই মা বাবার চোখের জল শুধু তাঁর মেয়ের জন্য সুবিচার চাইছে।\nআরও পড়ুন-“উত্তরপ্রদেশ‌ই দেশকে বিকাশের পথ দেখিয়ে এগিয়ে নিয়ে যাবে”- বললেন প্রধানমন্ত্রী নরেন্দ্র মোদী।\nতাদের এই সুবিচারের দাবিতে আমি তাদের সঙ্গে আছি।”এই মর্মে টুইটারকে নোটিশ পাঠিয়েছে NCPCR. পকসো আইন ভঙ্গের অভিযোগ তুলে রাহুল গান্ধীর বিরুদ্ধে বিচার বিভাগীয় তদন্ত করার নির্দেশ দেওয়া হয়েছে বলে জানা গিয়েছে।\nচতুর্থ দফার নির্বাচনে মহাযুদ্ধ তারকাদের মধ্যে। দেখে নিন তারকা প্রার্থীদের\nটুলকিট-কাণ্ডে অভিযুক্ত দিশা রবির পাশে দাঁড়ালেন গ্রেটা থানবার্গ! জানুন বিস্তারিত খবর।\n“যিনি নেতা হবেন, তাঁর প্রতিই সমর্থন জানাবো।”- জোট প্রসঙ্গে মন্তব্য করলেন তৃণমূল নেত্রী মমতা বন্দ্যোপাধ্যায়।”


সামান্য একটা পরিবর্তন, ভারতে তুঙ্গে iPhone-এর বিক্রি - Howachange in strategy helped Apple clock record iPhone sales in India, Bangla News\nবাংলা নিউজ > ছবিঘর > সামান্য একটা পরিবর্তন, ভারতে তুঙ্গে iPhone-এর বিক্রি\nসামান্য একটা পরিবর্তন, ভারতে তুঙ্গে iPhone-এর বিক্রি\nUpdated: 04 Feb 2022, 08:10 PM IST HT Bangla Correspondent\nবাজেট ফোনের দেশে কীভাবে ব্যবসা বাড়াচ্ছে Apple-এর মতো লাক্সারি ব্র্যান্ড?\n1/5ভারতে ব্যবসার নিরিখে গত ত্রৈমাসিকটা সবচেয়ে ভাল কেটেছে Apple Inc.-এর। গত এক বছরে ক্রমেই বেড়েছে iPhone-এর বিক্রি। বাজেট ফোনের দেশে কীভাবে ব্যবসা বাড়াচ্ছে Apple-এর মতো লাক্সারি ব্র্যান্ড? ফাইল ছবি : রয়টার্স (REUTERS)\n2/5মার্কেট রিসার্চ ফার্ম কাউন্টারপয়েন্টের ডেটা থেকেই সাফল্য স্পষ্ট। এক বছর আগের এই একই ত্রৈমাসিকের তুলনায় ৩৪% বেশি আইফোন বিক্রি হয়েছে। Xiaomi এবং Samsung এই ত্রৈমাসিকে যথাক্রমে ৯৩ লক্ষ এবং ৭২ লক্ষ স্মার্টফোন বিক্রি করেছে। অন্যদিকে এই একই সময়পর্বে, Apple-এর ২৩ লক্ষ আইফোন বিক্রি হয়েছে। ফাইল ছবি : রয়টার্স (REUTERS)\n3/5২০১৮ সালের কথা। তখনও আইফোন বেশিরভাগ ভারতীয়র নাগালের বাইরে ছিল। তাছাড়া অ্যাপেলের রিটেল স্টোর এবং অনলাইন স্টোরের মধ্যে দামেরও পার্থক্য ছিল। বিদেশে ম্যানুফ্যাকচার করে সেটা ভারতে বেচত অ্যাপেল। ফলে শুল্কের জেরেই দাম বেড়ে যেত অনেকটা। ফাইল ছবি : রয়টার্স (REUTERS)\n4/5ধীরে ধীরে সেই স্ট্র্যাটেজি বদলেছে অ্যাপেল। সময়ের সঙ্গে দেশেই ম্যানুফ্যাকচারিংয়ের দিকে ঝুঁকছে সংস্থা। এর পাশাপাশি ভারতে অনলাইন স্টোর ও ফিজিক্যাল স্টোরের দাম, অফার স্ট্রিমলাইন করা হয়েছে। ফাইল ছবি : রয়টার্স (REUTERS)\n5/5এছাড়া ভারতীয় ক্রেতাদের মনোভাবও বুঝতে শিখেছে সংস্থা। ১-২ জেনারেশন পুরনো মডেলগুলিকে উত্সবের মরশুমে সেলে সস্তায় বিক্রি করেছে সংস্থা। অক্টোবর-ডিসেম্বরের মরসুমে ৫০ হাজার টাকারও কমে iPhone 12 বিক্রি করেছে সংস্থা। আর তাতেই বাজিমাত অ্যাপেলের। ফাইল ছবি : রয়টার্স (REUTERS)


পুলিশ ও সাংবাদিকের বিরুদ্ধে কেউ খারাপ মন্তব্য করলে ব্যবস্থা নেয়া হবে - https://aparadhbichitra.com/\nহোম মতামত বিশ্লেষণ পুলিশ ও সাংবাদিকের বিরুদ্ধে কেউ খারাপ মন্তব্য করলে ব্যবস্থা নেয়া হবে\nবাংলাদেশে বর্তমানে জনগণের সংখ্যা প্রায় ১৮কোটি। নিরাপত্তায় প্রায় দুই লাখ পুলিশ সদস্য। সাংবাদিকদেরও সংখ্যা খুব একটা বেশি নয়। পুলিশ ও সাংবাদিকরা সবসময় জীবনের ঝুঁকি নিয়ে কাজ করছেন, কেউ যদি কোনো খারাপ মন্তব্য করতে হয় তাহলে আগে নিজেদের অবস্থানের বিষয়ে একবার হলেও ভাববেন কতটুও সত্যতা আছে। অনেকেই বলেন, তুলনামূলক ভাবে রাত দিন ২৪ ঘন্টা খুব কষ্ট করে জীবনের ঝুঁকি নিয়ে কাজ করে যাচ্ছেন পুলিশ ও সাংবাদিকরা। কিছু দুষ্টু প্রকৃতির লোক অনেক সময় পুলিশ ও সাংবাদিকদেরকে নিয়ে এতো খারাপ মন্তব্য করে যে, তা আমাদের মুখে বলতেও লজ্জা লাগে।\nবাংলাদেশ আওয়ামী লীগের সভাপতি ও প্রধানমন্ত্রী জননেত্রী শেখ হাসিনা’র সুনাম নষ্ট করতে এক শ্রেণীর দুষ্টু লোক কৌশলে পুলিশ ও সাংবাদিকদের কাজে বাঁধা সৃষ্টি করছে। তদন্ত করে দেখা দরকার যে, এসব দুষ্টু প্রকৃতির লোকগুলো কারা? দেশের পুলিশ প্রশাসন ও মিডিয়া যদি ঐক্যবদ্ধভাবে কাজ করে তাহলে এমন কোনো শক্তি নেই অসম্মানজনক কথা বলবে। আমি সাংবাদিক-সাইফুল ইসলাম হেলাল শেখ, আমার ব্যক্তিগত ভাবে সবাইকে জানাতে চাই যে, পুলিশ বা সাংবাদিক কোনো চোর ডাকাত নয়, যে কেউ তাদেরকে নিয়ে খারাপ মন্তব্য করবে বা গালিগালাজ করবে, এটা আমরা কেউ মেনে নিবো না। আমি বলতে চাই যে, কোন এক খোরশেদ বা রনি, জনি গং সে যেইহোক না কেন, পুলিশ ও সাংবাদিককে নিয়ে কেউ খারাপ কিছু বলার আগে একাধিকবার চিন্তা করে দেখবেন আপনি কেমন মানুষ? নিজে আগে ভালো হতে হবে, এরপর অন্যদের বিষয়ে মন্তব্য করবেন।\nবিশেষ করে ১০ বছর আগের আইনশৃঙ্খলা রক্ষাকারী বাহিনী ও গণমাধ্যম কর্মী অর্থাৎ সাংবাদিক, আর বর্তমান সময়-একরকম নয়। বর্তমানে গোয়েন্দা সংস্থা ও মিডিয়া সংস্থায় যারা কাজ করছেন, তারা সবাই সাহসী ও সততার সাথে কাজ করছেন। তবে যে, যারা দেশ ও জাতির কল্যাণে জীবনের ঝুঁকি নিয়ে কাজ করছেন, তাদের সামান্য কিছু ভুল হতেই পারে বলে অনেকেরই অভিমত। তবে আইনশৃঙ্খলা রক্ষাকারী বাহিনীর সদস্য ও সাংবাদিকরা যদি কেনো দুষ্টু লোকের ভয় পায়, তাহলে তারা স্বাধীন ভাবে কাজ করতে পারবেন না। অনেকেই জানান, বিদেশের তুলনায় বাংলাদেশের মানুষ অনেকটা শান্তি প্রিয়, বর্তমান সরকার সুনামের সাথে রাষ্ট্র পরিচালনা করছে। আর যারা সরকারী বাহিনী ও বিভিন্ন মিডিয়ায় দায়িত্ব পালন করছেন, তারা ভালো মানুষ বলেই আল্লাহ্ তাদেরকে পছন্দ মতো কাজ দিয়েছেন। যে যাই বলেন বা মন্তব্য করেন, এতে আমাদের কারো কোনো কিছু যায় আসেনা।\nআমরা দেশ ও জাতির কল্যাণে কাজ করবো এটাই আমাদের মূলত লক্ষ্যে, কেই খারাপ মন্তব্য করলে, সে যেইহোক না কেন তাদেরকে ছাড় দেওয়া হবে না, ওই সকল ব্যক্তি দেশ ও জাতির শক্র। তবে আমাদের মধ্যে কিছু দুষ্টুলোক আছে, যাদের ব্যবহার খারাপ, ভাষাও ভালো না, কার সাথে কেমন ভাষায় কথা বলতে হয় তারা জানেনা। এর কারণও রয়েছে, কম পড়া লেখা জানা, ব্যক্তিগত ভাবে পরিবারের বড়দের ব্যবহার ও ভাষা দেখে তারা যা শিক্ষা নিয়েছেন এরচেয়ে বেশি তাদের কাছে আশা করা যায় না। এসব দুষ্টু প্রকৃতির ব্যক্তিদের থেকে দুরে থাকবেন সবাই, আর বেশি বাড়লে, দেশ ও জাতির বিরুদ্ধে কোনো কর্মকান্ড করলে তাদেরকে আইনের আওতায় আনতে হবে।\nঅনুরোধ করছি, সাংবাদিক বা পুলিশ নিয়ে কেউ খারাপ মন্তব্য করবেন না, সবাই কিন্তু খারাপ নয়। এর আগে র‌্যাবের মহাপরিচালক বেনজীর আহমেদসহ অনেকেই ঘোষণা দিয়েছেন, প্রকৃত সাংবাদিকদের দিকে কেউ খারাপ দৃষ্টিতে তাকালে তাদের চোখ তুলে ফেলা হবে। এ বিষয়ে আপনাদের মতামত কি?\nপূর্ববর্তী নিবন্ধমহাঔষুধ লবঙ্গ চা\nপরবর্তী নিবন্ধঅন্তঃসত্ত্বা গৃহবধূর গর্ভের সন্তান নষ্ট করার দায়ে এসআই প্রত্যাহার\nsharin June 22, 2019 at 4:03 pm\njesmin Rahman June 23, 2019 at 2:39 pm\nbenjirvair monto motamoti tik


প্রাণীরাও সংখ্যা বোঝে, হিসেব করে কিন্তু কীভাবে? - TimenewsBDপ্রাণীরাও সংখ্যা বোঝে, হিসেব করে কিন্তু কীভাবে? — TimenewsBD\nপ্রাণীরাও সংখ্যা বোঝে, হিসেব করে কিন্তু কীভাবে?\nমানুষ তার জীবনের প্রায় প্রতিটা ক্ষেত্রে কোন না কোনভাবে সংখ্যা ব্যবহার করছে। সংখ্যা ছাড়া মানুষের জীবন কল্পনাই করা যায় না। কিন্তু মানুষ এই সংখ্যার ধারণা বা সংখ্যা বোঝার ক্ষমতা কোথা থেকে পেলো?\nযেটা জানা যাচ্ছে তাহলো, একটি প্রাণীর টিকে থাকার জন্য তার সংখ্যা বোঝার ক্ষমতা তাকে এক বড় সুবিধা এনে দেয়। ঠিক সে কারণেই অনেক ধরণের প্রাণীর মধ্যে এই ক্ষমতা আছে বলে দেখা যায়।\nএটাকে আপনি এভাবেও বলতে পারেন যে তারা ব্যাকটেরিয়ার সংখ্যা বুঝতে পারে। উদাহরণ হিসেবে সামুদ্রিক ব্যাকটেরিয়া ভিব্রিও ফিশেরি-র দিকে তাকানো যাক।\nএটাও জানা গেছে, তারা এই আলো ছড়ায় একটা 'রাসায়নিক' ভাষা ব্যবহার করে। সেটা হলো, ব্যাকটেরিয়া থেকে বিশেষ কিছু রাসায়নিক পদার্থের অণু নিঃসরণ হয়। আর পানিতে যখন ব্যাকটেরিয়ার সংখ্যা বাড়ে, তার অনুপাতে সেই রাসায়নিক অণুর পরিমাণও বাড়তে থাকে। বাড়তে বাড়তে যখন তা একটা নির্দিষ্ট সংখ্যায় পৌঁছায়, তাকে বলে 'কোরাম।'\nশুধু যে ভিব্রিও ফিশেরির-ই এ ক্ষমতা আছে তা নয়। সব ব্যাকটেরিয়াই নিজেদের মধ্যে তাদের সংখ্যা কত তা জানান দেয়, এবং সে জন্য ব্যবহার করে রাসায়নিক 'সিগন্যালিং অণু'। এই কোরাম সেন্সিং যে শুধু ব্যাকটেরিয়ারই আছে তা নয়, অন্য অনেক প্রাণীরই এ ক্ষমতা আছে।\nতার পরই তারা পুরো দল আর বাচ্চাকাচ্চা মিলে বাড়ি বদল শুরু করে। যে কোন প্রাণীর পথ চিনে চলা এবং ঘুরে ঘুরে খাদ্যের সন্ধানের জন্য সংখ্যার জ্ঞান অত্যন্ত গুরুত্বপূর্ণ।\nএই হিসেবটা তাদের টিকে থাকার জন্য অত্যন্ত জরুরি। মেঠো ইঁদুর খাবার হিসেবে জ্যান্ত পিঁপড়ে পছন্দ করে।\nসে কারণে দেখা যায়, কখন কোন প্রাণী শিকার করা হচ্ছে, সে অনুযায়ী নেকড়ের দলের সদস্য সংখ্যা ভিন্ন ভিন্ন হয়ে থাকে। একটা এল্ক শিকারে সাফল্য পেতে হলে নেকড়ের পালে দুই থেকে ছয়জন 'সদস্য' থাকতে হবে।\nঅন্যদিকে একটা বাইসন সফলভাবে শিকার করতে হলে ৯ থেকে ১৩টি নেকড়ের একটা দল দরকার। তার মানে শিকারে সাফল্য পেতে হলে এই সংখ্যার হিসেবটা নেকড়েদের বুঝতে হয়।\nকিন্তু এক সাথে তিনটি সিংহীর গর্জন শোনানো হলে তারা কম আক্রমণাত্মক ভাব দেখায়। তবে যখন তাদের দলে পাঁচ বা তার চেয়ে বেশি সিংহী থাকে, তখন আবার তারা তিনটি সিংহীর আওয়াজ যেদিক থেকে এসেছে সেদিকে ছুটে যায়। তার মানে তারা অনুপ্রবেশকারীদের সংখ্যা বিবেচনা করেই সিদ্ধান্ত নিচ্ছে যে পাল্টা আক্রমণ করা হবে কি-না।\nপ্রাণীজগতে মানুষের সবচাইতে নিকট আত্মীয় হচ্ছে শিম্পাঞ্জীরা। তাদের ওপর একই পদ্ধতিতে একটি গবেষণা চালিয়েছেন হার্ভার্ড বিশ্ববিদ্যালয়ের মাইকেল উইলসন।\nকিছু পাখি ডিম ফোটানো এবং বাচ্চাদের বড় করার কষ্টকর কাজটি এড়াতে নানা রকম কৌশলের আশ্রয় নেয়। তারা অন্য পাখির বাসায় গিয়ে তাদের ডিমের মধ্যেই নিজের ডিম পেড়ে আসে।\nকাউবার্ডের মধ্যে মাফিয়া-প্রবণতাও দেখা যায়। অন্য পাখিরা তার ডিম ভেঙে দিলে এরা নিজেরা আবার অন্য পাখির ডিম ঠুকরে ফুটো করে দিয়ে আসে।\nবিজ্ঞানীরা বলছেন, সংখ্যার এই বোধ জীবনধারণ ও বংশবৃদ্ধির জন্য গুরুত্বপূর্ণ। সব প্রাণীই এ ক্ষমতাকে কোন না কোনভাবে ব্যবহার করে।


নানা প্রতিকূলতার মধ্যেও আস্থার জায়গায় পুলিশের ৯৯৯ - ডেইলি সাতক্ষীরা\nHome » নানা প্রতিকূলতার মধ্যেও আস্থার জায়গায় পুলিশের ৯৯৯\nনানা প্রতিকূলতার মধ্যেও আস্থার জায়গায় পুলিশের ৯৯৯\nকর্তৃক Daily Satkhira ফেব্রু ৫, ২০২০\nফেব্রু ৫, ২০২০0মন্তব্য 305 ভিউ\nদেশের খবর: জাতীয় জরুরি সেবার ৯৯৯ নম্বর সেবাটি চালুর পর থেকেই সারাদেশের মানুষ উপকার পাচ্ছেন। ফায়ার সার্ভিস সুবিধা ছাড়াও, মানসিক অবসাদগ্রস্ত আত্মহত্যা করতে উদ্যত মানুষকে বাঁচানো, ভিকটিম উদ্ধার,বাল্য বিয়ে রোধ, বিপদে পড়া মানুষের সেবাসহ নানা সুবিধা দিতে পারছেন সংশ্লিষ্টরা। এক্ষেত্রে অগ্রণী ভূমিকা পালন করছে দেশের পুলিশ বাহিনী। ৯৯৯ সেবা পুলিশকে অসহায় মানুষের কাছে ‘জনবান্ধব’ করে তুললেও যানবাহন সংকটের কারণে হিমশিম খেতে হচ্ছে পুলিশকে।\nএবিষয়ে ময়মনসিংহ রেঞ্জ পুলিশের ডিআইজি ব্যারিস্টার মোঃ হারুন-অর-রশিদের (বিপিএম-সেবা) সাথে কথা হয় এই প্রতিবেদকের। তিনি বলেন, পুলিশের এ প্রশংসার দাবিদার প্রধানমন্ত্রী শেখ হাসিনা। পাশাপাশি এই উন্নয়ন অগ্রযাত্রার সহযাত্রী প্রধানমন্ত্রীর তথ্য-প্রযুক্তি বিষয়ক উপদেষ্টা মাননীয় সজীব ওয়াজেদ জয়, তথ্য ও যোগাযোগ প্রযুক্তি বিভাগের মাননীয় প্রতিমন্ত্রী জুনাইদ আহমেদ পলক ,আইজিপি ড. মোহাম্মদ জাবেদ পাটোয়ারী। পুলিশের পক্ষ থেকে দ্রুত রেসপন্স করে যেকোন সমস্যার সমাধান করা হচ্ছে । ট্রিপল নাইনের সুবিধা পাচ্ছেন সাধারণ মানুষ। ৯৯৯ এর প্রতিটি ডেস্ক সার্বক্ষণিক ব্যস্ত থাকে। সেখানে কর্মরতরা সবাই কলের সেবা দিতে সর্বোচ্চ চেষ্টা করে থাকেন।\nডিআইজি ব্যারিস্টার মোঃ হারুন-অর-রশিদ বলেন, জনগণকে নিয়ে ময়মনসিংহসহ দেশের সকল স্থানেই সোশাল ক্রাইম দূর করতে আমরা জরুরি সেবা নম্বর ৯৯৯ চালু রেখেছি। তিনি বলেন, পুলিশের পক্ষ থেকে এই সেবা দিতে গিয়ে অনেক সময় যানবাহনের ব্যয় নিজেদের পকেট থেকে ব্যয় করতে হয়। ৯৯৯ নম্বরে ফোন করে পুলিশের সহায়তায় থামানো হয় বাল্যবিবাহ। এ রকম ঘটনা আছে অসংখ্য। জরুরি সেবা ৯৯৯ এর মাধ্যমে প্রাণনাশের আশঙ্কা আশঙ্কা, ধর্ষণ–সংক্রান্ত ঘটনা, গৃহকর্মী নির্যাতন, কাউকে আটকে রাখা, লিফটে আটকে পড়া, অসুস্থ হয়ে পড়ে থাকা, দুর্ঘটনা, অগ্নিকা-ের ঘটনা, অ্যাম্বুলেন্স, পারিবারিক সমস্যা সমাধান, নিখোঁজ শিশু উদ্ধার, গাছ কাটা বন্ধ করা, শব্দদূষণ ছিনতাইসহ নানা ধরনের সমস্যায় সাধারণ ও বিপদগ্রস্ত মানুষকে সহযোগিতা করা হচ্ছে। রাত কিংবা দিন যেকোন সময় সেবা দিচ্ছে পুলিশ।\nতবে পুলিশের পরিচালনায় এই জাতীয় জরুরি সেবায় জনবল ঘাটতি রয়েছে। গাড়ির স্বল্পতা রয়েছে। তারপরও সেবাটি মানুষের আস্থার জায়গাটা করে নিতে পেরেছে। মানুষ প্রশংসা করছে। এখন দরকার হচ্ছে, ৯৯৯ তে ফোন করলে যে ধরনের সেবা পাওয়া যায়, তা মানুষকে জানানো।\nজানা যায়, তথ্য ও যোগাযোগ প্রযুক্তি বিভাগের উদ্যোগে প্রায় দুইবছর আগে এই জরুরি হেল্পলাইন নম্বরটি চালু করা হয় । নাম্বারটিতে মূলত পুলিশি সেবার চাহিদা থাকে বেশি। কেউ ফোন করলে যত দ্রুত সম্ভব সার্ভিস দেয়ার চেষ্টা করে পুলিশ । কেউ পুলিশের সেবার জন্য ফোন করলে তাৎক্ষণিকভাবে ওই এলাকার সংশ্লিষ্ট থানা-পুলিশের সঙ্গে জাতীয় জরুরি সেবা নম্বর ৯৯৯-এ কল পেয়ে পুলিশ সমাধানারে পথ খোঁজে। ডিআইজি ব্যারিস্টার মোঃ হারুন-অর-রশিদ বলেন, প্রতিদিনই দেশের আনাচে-কানাচে উন্নয়নের জোয়ার বইছে। এ জন্য আমরা আপনাদের দ্বারপ্রান্তে পৌঁছে গেছে আমাদের এই সেবা। মানুষ জানমালের নিরাপত্তার জন্য আমাদের ওপর নির্ভর করেন। আপনাদের সম্পদ আমানতের নিরাপত্তা দেওয়াও আমাদের দায়িত্ব। ডিআইজি বলেন, এই সেবার সহযোগী এ্যাম্বুলেন্স আমরা খুবই দ্রুত পাবো বলে জেনেছি। তখন সুবিধা আরও বেড়ে যাবে।\nযেভাবে ব্যবহার করবেন ৯৯৯:\nহেল্প লাইনের বিভিন্ন সুবিধা ও তথ্য নিয়ে তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক নিজের ফেসবুক একাউন্টে এক পোষ্ট দেন। সেখানে তিনি কিভাবে ৯৯৯ কাজ কওে এবং ব্যবহার করতে হবে তার বিশদ বর্ণনা করেন। তার স্ট্যাটাসটি হুবহু ডেইলি সাতক্ষীরার পাঠকদের জন্য তুলে ধরা হল-\nন্যাশনাল হেল্পডেস্ক – ৯৯৯। কেমন করে ব্যবহার করবেন ৯৯৯ জরুরি সেবা ? তথ্য ও যোগাযোগ প্রযুক্তি বিভাগের উদ্যোগে পরীক্ষামূলকভাবে চালু করা হয়েছে ৯৯৯ জরুরি সেবা। যে কোন মোবাইল নম্বর থেকে সম্পূর্ণ টোল ফ্রি কল করে বাংলাদেশের নাগরিকরা জরুরি মুহুর্তে ফায়ার সার্ভিস, পুলিশ বা এ্যাম্বুলেন্স সেবা পাবেন। ৯৯৯ সার্ভিসের প্রশিক্ষিত এজেন্টরা জরুরি মুহুর্তে আপনার প্রয়োজন অনুযায়ী ফায়ার সার্ভিস, পুলিশ বা এ্যাম্বুলেন্স সেবা প্রদানকারীর সাথে যোগাযোগ করিয়ে দেবেন। কিভাবে এই সেবাটি ব্যবহার করতে হবে, নিচে তার বিস্তারিত জানানো হল। বিভিন্ন ধরণের কল ও জরুরি সেবা প্রদানের জন্য ন্যাশনাল হেল্পডেস্ক-৯৯৯ এর অপারেটরদের প্রশিক্ষণ দেয়া হয়েছে। সঠিক ও মান সম্মত সেবা প্রদানের জন্য এই সকল এজেন্টরা কিছু প্রযুক্তিগত সহায়তা পেয়ে থাকেন। তবুও যখন কোন নাগরিক ৯৯৯ এ কল করবেন তখন নিম্নোক্ত বিষয়গুলো খেয়াল রাখা বাঞ্ছনীয়-\n১. ঠিকানা প্রদানঃ\nজরুরি সেবা পাওয়ার জন্য সবচেয়ে গুরুত্বপূর্ণ ও অপরিহার্য হল সাহায্য প্রার্থীর লোকেশন বা ঠিকানা জানা। অপারেটকে (এজেন্ট) যতটা সম্ভব আপনার সঠিক অবস্থান বলুন, এক্ষেত্রে জেলা বা উপজেলার নামও বলতে হবে । আপনার সঠিক অবস্থান জানা না থাকলে পার্শ্ববর্তী বড় রাস্তা, বাজার বা হাইওয়ের নাম উল্লেখ করতে পারেন।\n২. প্রশ্নের সঠিক উত্তর প্রদানঃ\nআপনাকে সঠিক সেবা প্রদানের জন্য অপারেটর বা জরুরি সেবা প্রদানকারী প্রতিষ্ঠান (এক্ষেত্রে পুলিশ, ফায়ার সার্ভিস, এ্যাম্বুলেন্স সেবা প্রদানকারী কর্তৃপক্ষ) আপনাকে কিছু প্রশ্ন করবেন যাতে তারা যথাযথ কর্মকর্তা বা কর্তৃপক্ষের কাছে আপনার প্রয়োজন জানাতে পারেন। অথবা আপনাকে জীবন রক্ষাকারী কিছু পরামর্শ বা করণীয় যেমন সম্পর্কে জানাতে পারেন। এ ধরণের প্রশ্নের সঠিক উত্তর প্রদান করে অপারেটরকে সহায়তা করুন। অবশ্য আপনার প্রয়োজনের ব্যাপারে নিশ্চিত হওয়ার জন্য আপনাকে হয়তো একই প্রশ্নের উত্তর একাধিকবার দেয়া লাগতে পারে; বিশেষ করে ৯৯৯ থেকে কল ট্রান্সফার হয়ে পুলিশ বা ফায়ার সার্ভিস বা হাসপাতালে পাঠানো হলে এমনটা হতে পারে।\n৩. ধৈর্য্যশীল থাকাঃ\n৪. আপনার জরুরি পরিস্থিতি ব্যাখ্যা করুনঃ\nজরুরি পরিস্থিতি ব্যাখ্যার সময় কয়েকটি বিষয়ে সতর্কতার সাথে তথ্য দিন। আপনি নিজে নাকি আপনার কাছের কেউ সমস্যায় পড়েছেন? কিভাবে হল? আপনার কোন ধরণের জরুরি সেবা প্রয়োজন – এ্যাম্বুলেন্স? পুলিশ? নাকি অন্য জরুরি সেবা? কেউ আহত হলে তার পরিস্থিতি পরিষ্কারভাবে বলার চেষ্টা করুন – আহত ব্যক্তির অবস্থা কি খুবই আশঙ্কাজনক? তার চেতনা আছে কি? তিনি কি শ্বাস নিতে পারছেন? তার শরীর থেকে কি রক্ত বের হচ্ছে? আপনার সাধ্যমত রোগীর অবস্থা বলার চেষ্টা করুন, আপনার কথা বলতে অসুবিধা হলে পাশের কাউকে দিয়ে বলাতে পারেন, কল না কেটে লাইনে থাকুন।\n৫. এ্যাম্বুলেন্স সেবা চাইতে এই বিষয়টি মনে রাখুনঃ\n৯৯৯ সার্ভিসের মাধ্যমে যে এ্যাম্বুলেন্স সেবা প্রদান করা হয়, তা কিন্তু বিনামূল্যে নয়।বস্তুত বাংলাদেশের কোন কর্তৃপক্ষই বিনামূল্যে এ্যাম্বুলেন্স সার্ভিস প্রদান করে না। আর ৯৯৯ যেভাবে কাজ করে, নাগরিকের প্রয়োজন অনুযায়ী বিভিন্ন এ্যাম্বুলেন্স সার্ভিস প্রদানকারী প্রতিষ্ঠানের সাথে যোগাযোগ করিয়ে দেয়। ফলে এ্যাম্বুলেন্সের ধরণ, গন্তব্যস্থল ইত্যাদি অনুযায়ী ভাড়ার পরিমাণ নির্ধারিত হয়। তাই এ্যাম্বুলেন্স সেবা চাইতে এই সকল তথ্য অপারেটরকে সঠিক ভাবে প্রদান করুন। মনে রাখা প্রয়োজন, ৯৯৯ থেকে লাশবাহী এ্যাম্বুলেন্স সেবা প্রদান করা হয় না।\n৬. ফায়ার সার্ভিসের সেবা চাইতে এই বিষয়টি মনে রাখুনঃ\nশুধু মাত্র অগ্নিকান্ড নয়, ফায়ার সার্ভিস আরো নানা ধরনের সেবা প্রদান করে থাকে। যেমন সড়ক দূর্ঘটনা, নৌ দূর্ঘটনা, আটকে পড়া মানুষ বা পশু, পাখি উদ্ধার ইত্যাদি। ফলে এই ধরনের সেবার প্রয়োজন হলে ৯৯৯ এ ফোন করুন। ঘটনাস্থলে পর্যাপ্ত সাহায্য পাঠানোর জন্য প্রয়োজনীয় তথ্য দিয়ে অপারেটরকে সহায়তা করুন। চলন্ত অবস্থায় এমন ঘটনা দেখলে নিশ্চিত হবার চেষ্টা করুন, আপনার ফোন করার পূর্বেই ফায়ার সার্ভিস বা পুলিশের কোন ইউনিট সেখানে পৌঁছেছে কি’না।\n৭. পুলিশের সেবা চাইতে এই বিষয়টি মনে রাখুনঃ\nজরুরি পুলিশী সেবার ক্ষেত্রে ৯৯৯ অপারেটর আপনাকে নিকটস্থ থানার সাথে যোগাযোগ করিয়ে দেবে। আপনি সেখানে আপনার অভিযোগটি জানাতে পারবেন। যেহেতু রেফারেন্সের জন্য ৯৯৯ এ কল রেকর্ড করা হয়ে থাকে, তাই পুলিশের সাথে কথা বলার জন্য সঠিক তথ্য প্রদান করুন।শত্রুতাবশত কাউকে ফাঁসানোর উদ্দেশ্যে ৯৯৯ এ ফোন করলে আপনার বিরুদ্ধে আইনানুগ ব্যবস্থা নেয়া হবে । পুলিশী সাহায্যের ক্ষেত্রে অধিকাংশ সময়ই নিকটস্থ থানায় গিয়ে অভিযোগ করতে হয়। কারণ লিখিত অভিযোগ ছাড়া অনেকেক্ষেত্রে পুলিশ তদন্ত শুরু করতে পারে না। ৯৯৯ এর মাধ্যমে সংশ্লিষ্ট থানার কর্মকর্তাদের সাথে কথা বলে আপনার করনীয় সম্পর্কে জেনে নিন।\n৮. অপরাধীর বর্ণনা দিনঃ\nআপনি যদি কোন অপরাধ ঘটতে দেখেন তাহলে দ্রুত নিরাপদ স্থানে পৌঁছান। যত দ্রুত সম্ভব ৯৯৯ এ কল করুন। আপনি অপরাধীকে চিনে থাকলে তা জানান কিংবা কাউকে সন্দেহ করেন কিনা তাও জানান। অপরাধীর হাতে অস্ত্র ছিল কিনা জানান। অপরাধী দেখতে কেমন? তার ধর্ম? আনুমানিক বয়স, উচ্চতা, ওজন, কাপড়ের রঙ প্রভৃতি তথ্য দিন। অপরাধী এখন কোথায়? তারা কি পালিয়েছে? কোন দিকে গেছে? তাদের সাথে কোন গাড়ি ছিল কিনা? কি গাড়ি? গাড়ির মডেল, রঙ এবং গাড়ির সাইজ কতটুকু? এমনকি গাড়ির নাম্বারের অংশবিশেষ প্রভৃতি তথ্য দিন।\n৯. ফোন খোলা রাখুনঃ\nআপনি যদি কোন মোবাইল ফোন থেকে কল করে থাকেন তাহলে আপনার নাম্বারটি খোলা রাখুন, যাতে অপারেটর যেকোন মুহুর্তে আপনার সাথে পুনরায় যোগাযোগ করতে পারে। এর বাইরে আপনার চাহিদা অনুযায়ী পুলিশ, ফায়ার সার্ভিস বা এ্যাম্বুলেন্স কর্তৃপক্ষও আপনার সাথে যোগাযোগ করতে পারেন।\n১০. সচেতনতা তৈরি করুনঃ\n১১. প্রতিটি কলই গুরুত্বপুর্ণঃ প্রতিটি কলই গুরুত্বপূর্ণ সেটা ফলস কলই হোল আর প্রাঙ্ক কল হোক। যদিও এসব কল প্রকৃত জরুরি সেবা প্রদানে বাধা সৃষ্টি করে। ভুয়া কলের বিরুদ্ধে আইনানুগ বেবস্থা নেয়া হবে । আপনার অসতর্কতার কারণে যাতে ৯৯৯ কল না যায় সেজন্য আপনার মোবাইলটি লক করে রাখুন। আপনার জন্য অপারেটররা অপেক্ষা করছে। ভাল থাকুন, নিরাপদে থাকুন।\nপিবিআইর অধিকতর তদন্ত; সালমান শাহ আত্মহত্যাই করেছেন\nপ্রথমবার ওয়েব ফিকশনে মিতু


বিশ্বকাপ মানেই থেরাপি | খেলাধুলা | DW | 11.06.2010\nবিশ্বকাপ মানেই থেরাপি\nতা সে কেপ টাউনের ফ্যান জোনে ভিড়ের চাপে ছ’জন আহত হল, না গ্রিক প্লেয়ারদের হোটেল থেকে টাকা চুরি গেল, তা’তে কিছু আসে যায় না৷\nদ্রগবা’র খেলার আশা\nষোলো-সতেরো হাজার মানুষ যদি একসঙ্গে একটি গানের জলসা এবং সেই সঙ্গে আতসবাজি দেখার জন্য ভিড় করে, তবে একটু চাপাচাপি হয়েই থাকে৷ পরদিনই আবার বিশ্বকাপ শুরু হচ্ছে, আফ্রিকায় প্রথম বিশ্বকাপ৷ আর তিনজন গ্রিক প্লেয়ারের হোটেলঘর থেকে টাকা চুরি যাওয়ার ঘটনা, কিংবা কেপ টাউনের কাছে একটি ওয়াইন ফার্মে ১১ জন ট্যুরিস্টের পাসপোর্ট ইত্যাদি চুরি যাওয়া, কিংবা বুধবারেই জোহানেসবার্গের উত্তরে একটি লজে স্পেনীয় এবং পোর্তুগীজ সাংবাদিকদের বন্দুক দেখিয়ে ডাকাতি - এ' সব খবরই মুখরোচক এবং কিছুটা যেন প্রত্যাশিত৷ কিন্তু তা বলে তারা এই বিশ্বকাপের স্বাদটুকু নষ্ট করতে পারবে কি?\nবিপদ অন্যত্র৷ আর্জেন্টিনার লিওনেল মেসি কি সত্যিই চরম ক্লান্ত? সে নাকি বিশ্বকাপে পৌঁছেছেই অবসাদ নিয়ে, বলেছিলেন দলের ফিটনেস কোচ ফের্নান্দো সিনিওরিনি৷ এখন অবশ্য দলের ডাক্তার ডোনাটো ভিলানি বলেছেন, স্কোয়াডের সকলেই বাঞ্ছনীয় শারীরিক অবস্থায়৷ আসল কথা হল, ফ্যানরা এবং মিডিয়া মেসিকে গত চার সপ্তাহ দেখেনি বললেই চলে৷ ক্যানাডার বিরুদ্ধে ওয়ার্ম-আপে আর্জেন্টিনার ৫-০ জয়েও সে অনুপস্থিত ছিল, হাঁটুতে একটা ছোট চোট নিয়ে৷ বস্তুত আর্জেন্টিনার হয়ে তার শেষ খেলা জার্মানির বিরুদ্ধে, মিউনিখে, পাক্কা তিন মাস আগে৷ - সেক্ষেত্রে আইভরি কোস্টের ক্যাপ্টেন দিদিয়ের ড্রোগবা আগামী মঙ্গলবার পোর্তুগালের বিরুদ্ধে মাঠে নামতে পারবে বলেই কোচ স্ভেন-গোরান এরিকসন মনে করছেন৷\nব্রাজিলের এক প্রাক্তন ক্যাপ্টেন সক্রাটেস এদিকে বলে ফেলেছেন যে, ব্রাজিল এবার গ্রুপ পর্যায়েই বাতিল হয়ে যেতে পারে৷ কোচ দুঙ্গা'র পরিচালনায় ব্রাজিল দলের ‘টাফ' অর্থাৎ গায়ের জোরি খেলা, এবং তাদের নতুন ‘স্টেয়িং পাওয়ার' বা দম, দুটোর কোনোটাই রোমান্টিক সক্রাটেসের পছন্দ নয়৷ এ' ধরণের খেলা নাকি ব্রাজিলের আদৎ ফুটবল শৈলীর প্রতি অপমান৷ এক কথায়, ফুটবল হবে ব্রাজিলের সাম্বা নাচের মতো৷ আজকালকার টীমের খেলা দেখে কোনো আনন্দ পান না সক্রাটেস৷\nতিনি না পান, সেজন্য আছে ফুটবল পাগল হাইতির মানুষ, যারা গত জানুয়ারির ভূমিকম্পের বিভীষিকা আজও ভুলতে পারেনি৷ তবে এবার সরকার এবং বিভিন্ন বেসরকারি ও বিদেশী স্পন্সরের বদান্যতায় বড় বড় স্ক্রীনে পাবলিক ভিউয়িং-এ তাদের প্রিয় টীমগুলির খেলা দেখতে পাবে হাইতির মানুষ৷ তাদের প্রিয় দলগুলি হল: ব্রাজিল, আর্জেন্টিনা, ইটালি, ফ্রান্স, জার্মানি এবং হল্যান্ড৷


বাংলা থেকে ইংরেজি অনুবাদ | Bangla to English Translation - No Problem\nবাংলা থেকে ইংরেজি অনুবাদ | Bangla to English Translation\nবাংলা থেকে ইংরেজি (Bangla to English) অথবা ইংরেজি থেকে বাংলা (English to Bangla) কিভাবে করবেন। আপনি লিখবেন বাংলা অথচ আপনার বিদেশি বন্ধুর কাছে সেটা তার ভাষায় পৌঁছে যাবে!!! অবাক লাগলেও সম্ভব।\nবাংলা থেকে ইংরেজি। Bangla to English.\nআমাদের প্রধান ভাষা বাংলা এবং আমরা অন্য ভাষায় তেমন যোগাযোগ করি না। যার ফলশ্রুতিতে আমরা অনেকেই ইংরেজিতে কম পারদর্শী এবং সহজভাবে ইংরেজি উপস্থাপন করতে পারি না। সামাজিক যোগাযোগ মাধ্যমে বিভিন্ন সময় বিভিন্ন ভাবে বিদেশী বন্ধু বানিয়ে ফেলি। যার ফলে বিভিন্ন সময় বিভিন্ন সামাজিক মাধ্যম যেমন মেসেঞ্জার হোয়াটসঅ্যাপ কথোপকথন করার সময় ইংরেজি বা অন্য যেকোন ভাষার প্রয়োজন পড়ে।\nউক্ত প্রয়োজনীয় ভাষাটি না জানার ফলে আমরা বিভিন্ন বিভ্রান্তিতে পড়ে যাই। বা জানার পরেও আমরা সঠিকভাবে উপস্থাপন করতে পারিনা। ফলে কথোপকথনে বিরক্তি আসে এবং যোগাযোগের সমস্যা তৈরি হয়। তাই এই প্রতিবন্ধকতা দূর করার জন্য আমরা আলোচনা করব কিভাবে বাংলা থেকে ইংরেজি খুব সহজেই ট্রান্সলেট করা যায় এবং আরও জানবো কিভাবে বাংলা থেকে অন্য যেকোনো ভাষায় ট্রান্সলেট করা যায়।\nতাহলে চলুন জেনে নেই কিভাবে খুব সহজে বাংলা থেকে যেকোনো ভাষায় ট্রান্সলেট করা যায়।\nবাংলা থেকে ইংলিশ ট্রানসলেশন (Bangla to English translation) কথোপকথন এর জন্য\nবাংলা থেকে অটোমেটিক ইংরেজি বা অন্য যে কোন ভাষায় কথা বা বাক্য ট্রান্সলেট করতে আপনার ফোনের সেটিংস কিছু পরিবর্তন করতে হবে। যার যার মাধ্যমে আপনি যে কোন সময় অন্য ভাষা না জানা সত্ত্বেও অন্য ভাষায় বন্ধুদের সাথে কথা বলতে পারবেন। সেটিংস পরিবর্তনসহ কথা বলার জন্য কয়েকটি ধাপ নিচে আলোচনা করা হলো।\nযে কোনো ভাষার মুভি বাংলা সাবটাইটেল দিয়ে দেখবেন কিভাবে?\nএলইডি কি? এলইডি কিভাবে কাজ করে?\nঅন্য ভাষায় কথা ট্রান্সলেট করতে হবে আপনাকে সর্বপ্রথম আপনার ফোনে এই দুটি অ্যাপস ইনস্টল থাকতে হবে। অ্যাপস দুটি হল\nGboard অনেক ফোনে প্রাথমিকভাবে চালু থাকে। চালু না থাকলে অ্যাপস দুটি গুগল প্লে স্টোর (Google Play store) এ খুব সহজেই পেয়ে যাবেন। সর্বপ্রথম এই দুটি অ্যাপস ডাউনলোড করে ইনস্টল করে নেবেন।\nএরপর আপনি আপনার সেটিংস এ ভাষা পরিবর্তন সেটিংস এ যেয়ে ফোনের ডিফল্ট কিবোর্ডে Gboard করে সেটাপ করে নেবেন।\nএখন আপনি মেসেঞ্জার বা হোয়াটস অ্যাপ যেখানে কথা বলতে ইচ্ছুক সেখানে যেয়ে কিবোর্ড চালু করতে হবে। অতঃপর কিবোর্ড এর ডানপাশে ওপর তিনটি ডট চিহ্ন ক্লিক করুন।\nঅতঃপর চিত্র দেখানো অপশনটির মত অনুবাদ করুন (Translate) অপশনে ক্লিক করুন।\nবাংলা থেকে ইংরেজি ট্রান্সলেট করতে চাইলে চিত্রে দেখানোর মত বাংলা বাম পাশে সিলেক্ট করুন এবং ডান পাশে ইংরেজি সিলেক্ট করুন।\nআপনি চাইলে এখন ইংরেজি স্বতঃস্ফূর্তভাবে না জানা সত্ত্বেও ইংরেজিতে কথা বলতে পারবেন। এখানে সবচেয়ে মজার বিষয় এই যে আপনি বাংলায় কথা বলবেন সেটি অটোমেটিক ইংরেজি বা আপনার সিলেক্ট করা ভাষায় ট্রান্সলেট হয়ে চলে যাবে।\nবাংলা থেকে যেকোনো ভাষা। Bangla to any language\nএখন প্রশ্ন হচ্ছে আপনার প্রয়োজনীয় ভাষা যদি ইংরেজি না হয় অন্য যেকোন ভাষা হয়!!\nধরুন আপনার সামাজিক যোগাযোগ মাধ্যমের বন্ধু চীন বা জাপানের নাগরিক। এখন আপনার তার সাথে যোগাযোগ করার জন্য চীনা ভাষা বা জাপানি ভাষা প্রয়োজন। সেই জন্য কি আপনাকে আলাদা কোন অ্যাপস ইন্সটল করতে হবে? উত্তর হচ্ছে “না” । আপনি সেই একই অ্যাপস থেকে কোনরকম ঝামেলা ছাড়াই চীনা বা জাপানি ভাষায় কথা বলতে পারবেন। তার জন্য ডানদিকের ভাষায় ইংরেজির পরিবর্তে চীন বা জাপান সিলেক্ট করতে হবে। এভাবে আপনি অপশনে থাকা আরো অনেক ভাষায় স্বতঃস্ফূর্তভাবে কথা বলতে পারবেন।\nআবার অপর পক্ষ থেকে আসা মেসেজ যদি ইংরেজি বা অন্য যে কোন ভাষায় হয় তাহলে আপনি সেটিও তৎক্ষণাৎ বাংলা করে দেখতে পারবেন। তার জন্য আপনাকে চিত্র দেখানো রিভার্স অপশনটি ক্লিক করতে হবে।\nঅতঃপর অন্য ভাষায় আসা মেসেজ কপি (Copy) করে কিবোর্ডে পেস্ট (Paste)করলেই আপনি তার অর্থ বুঝতে পারবেন। এভাবে আপনি ইংরেজি হিন্দি, নেপালী, চাইনিজ, তুর্কীস সহ অন্যান্য যে কোন ভাষা না জানা সত্ত্বেও সে ভাষায় কথা বলতে পারবেন।\nবাংলা থেকে ইংরেজি ট্রানসলেশন (Bangla to English translation) অনুবাদ করার জন্য\nলেখাপড়ার ক্ষেত্রে বা তথ্য সংবাদ করার ক্ষেত্রে মাঝেমধ্যে এমন অবস্থা তৈরি হয় যে ইংরেজি জানা সত্ত্বেও সঠিকভাবে পুরোপুরি অর্থ করতে পারিনা। যার ফলে উক্ত বিষয়ে পুরোপুরি পরিষ্কার ধারণা বা জ্ঞান পাওয়া যায় না। যার কারণে মনে হয় এই প্যারাগ্রাফ বা আর্টিকেলটির অর্থ যদি বাংলা জানতে পারতাম। ‘হ্যাঁ' গুগল ট্রান্সলেটর মাধ্যমে কোন প্যারাগ্রাফ আর্টিকেল এর পুরোপুরি অর্থ জানা সম্ভব। তার জন্য আপনাকে যা করতে হবে তা হল, ফোনের বা ল্যাপটপের ব্রাউজার ওপেন করে সেখানে ইংলিশ টু বাংলা(English to Bangla)লিখে সার্চ দিতে হবে। অতঃপর চিত্রে দেখানো পেজ এর মত আসবে।\nসেখানে ইংরেজির জায়গায় আপনার প্রয়োজনীয় আর্টিকেলটি বা প্যারাগ্রাফটি কপি(copy) করে পেষ্ট (paste) করলেই অটোমেটিক সম্পূর্ণ বাংলা হয়ে যাবে। এভাবে আপনি সহজে না বুঝতে পারা প্যারাগ্রাফ বা আর্টিকেল সম্পূর্ণ নিজের ভাষায় বুঝতে পারবেন।\nআজকের মতো এই পর্যন্তই। আজকে আমরা আলোচনা করলাম কিভাবে সহজেই বাংলা থেকে ইংরেজি (Bangla to English) অথবা বাংলা থেকে যে কোন ভাষায় সহজেই ট্রান্সলেট করা যায়। যার মাধ্যমে আমরা উক্ত ভাষায় পারদর্শী না হওয়া সত্বেও স্বতঃস্ফূর্তভাবে কথা বলতে ও বুঝতে পারব।\nআমাদের আজকের আর্টিকেলটি ভালো লাগলে অবশ্যই কমেন্ট করে জানাবেন এবং বন্ধুদের মাঝে শেয়ার করবেন। ধন্যবাদ।


নিজে হেরেছিলেন কিনা আজও সঃশয়ে রুদ্রনীল ঘোষ : ভবানীপুরের পূর্বাভাস দিয়েছেন গতকাল – VoiceBharat News\nনিজে হেরেছিলেন কিনা আজও সঃশয়ে রুদ্রনীল ঘোষ : ভবানীপুরের পূর্বাভাস দিয়েছেন গতকাল\nOctober 3, 2021 Partha Roy Chowdhury (Kinjol)\nকে জিতবেন? প্রিয়াঙ্কা না মমতা!\nপ্রশ্নপত্র নিয়ে গতকালই অঙ্ক কষে ফেলেছেন রুদ্রনীল ঘোষ। বিধানসভা ভোটে নিজের অভিজ্ঞতার স্মৃতি যে এখনও তাজা! আর তাই রুদ্রনীলই হাড়ে হাড়ে বোঝেন ভবানীপুরের ভোট নকশা। কিছুটা ভবিষ্যত বাণীও করে দিয়েছেন আগেভাগেই।\nগত বিধানসভা নির্বাচনে বিজেপি প্রার্থী হয়ে ভোটে দাঁড়িয়েছিলেন অভিনেতা রুদ্রনীল ঘোষ। এবারের উপনির্বাচনেও তাঁকে প্রার্থী করা হতে পারে বলে অনেকে রটিয়ে দিয়েছিলেন। তবে শেষপর্যন্ত প্রার্থী না হলেও ভবানীপুরে প্রচারে অংশ নিয়েছিলেন। স্বভাবতই কৌতূহল — তিনি কী ভাবছেন এবারের উপনির্বাচনের ফলাফল নিয়ে!\nঅঙ্ক কষে নিজের আনুমানিক হিসেব জানিয়েছেন রুদ্রনীল। বলেছেন, “প্রিয়াঙ্কা জিতলে ব্যবধান হবে ৭০০০ এর মতো, আর যদি মমতা জেতেন তাহলে ব্যবধান ১৫,০০০ হবে”।\nতৃণমূল-বিজেপির ফলাফলের ভবিষ্যত বক্তা রুদ্রনীল নিজের প্রসঙ্গে কী ভেবেছেন? ভবানীপুরে তিনি হেরেছিলেন কেন?\nসংবাদমাধ্যমের প্রশ্নে ভাবালু হয়ে পড়েন অভিনেতা। তাজা স্মৃতির পাতা উল্টে চিন্তামগ্ন হয়ে বলেন,”ভবানীপুরে সত্যিই কি আমি হেরেছিলাম! আমার সন্দেহ আছে “।\nউল্লেখ্য, বিধানসভা নির্বাচনে ভবানীপুর কেন্দ্রের তৃণমূল প্রার্থী শোভনদেব চট্টোপাধ্যায়ের কাছে তিনি প্রায় ২৮,০০০ ভোটে পরাজিত হয়েছিলেন। নিজের সেই হার নিয়ে এখনও যথেষ্ট সংশয় আছে রুদ্রনীল ঘোষের। সেটাই সংবাদ মাধ্যমে সরাসরি বলে ফেলেছেন গতকাল।\nএদিকে ভবানীপুরের ভোট গণনা ইতিমধ্যেই শুরু হয়ে গেছে। শাখাওয়াত মেমোরিয়াল স্কুলে চলছে ভবানীপুরের গণনা। হার জিতের হিসেব যা হবার তা ওখানেই হয়ে যাবে।\nপ্রসঙ্গত, মুর্শিদাবাদের শামসেরগঞ্জ ও জঙ্গীপুরেও আজ একই সঙ্গে ভোট গণনা রয়েছে। জঙ্গীপুর পলিটেকনিক কলেজে সে প্রক্রিয়া শুরু হয়ে গেছে।\nTagged BhawaniporeBhawanipore recent newsBJP INDIABypoll election in west bengalBypoll in bhawaniporeCurrent political newsIndiakolkata local newswest bengal govermentউপনির্বাচনতৃণমূল কংগ্রেসবিজেপি বনাম তৃণমূলভবানীপুররুদ্রনীল ঘোষ\nদীর্ঘসময় কাটিয়ে আবার রাজনৈতিক মঞ্চে নুসরত জাহান\n৩ কেন্দ্রের ভোট গণনা শুরু: উত্তেজনার পারদ চরমে\n‘বিজেপি ছাগলের দল’: আবার বিস্ফোরক মন্তব্য অনুব্রতর\nOctober 4, 2021 Partha Roy Chowdhury (Kinjol)\nনাবালিকা মেয়েকে রোজ রাতে ধর্ষণ বাবার, দৃষ্টান্তমূলক শাস্তির অপেক্ষায় সকলে\nSeptember 4, 2021 September 4, 2021 Sayan Das\nভবানীপুরে বিজেপি প্রার্থী নিয়ে কি বললেন ফিরহাদ হাকিম ; নাটক তুঙ্গে\nSeptember 12, 2021 September 12, 2021 Sayan Das


বালাগঞ্জের ৬ ইউনিয়নে তৃণমূলের ভোটে বিজয়ী হলেন যারা – 52BD.TV\nহেলাল আহমদ বালাগঞ্জ প্রতিনিধি::\nসব জল্পনা-কল্পনার অবসান ঘটিয়ে আসন্ন ইউনিয়ন পরিষদ নির্বাচনকে সামনে রেখে বালাগঞ্জ উপজেলার ৬টি ইউনিয়নে তৃণমূল আওয়ামী লীগের ভোটে বিজয়ী হয়েছেন ৪ আওয়ামী লীগ নেতা।\nশুধুমাত্র বালাগঞ্জ সদর ও পূর্বগৌরীপুর ইউনিয়নে দুই প্রার্থী সমান সংখ্যক ভোট পেয়েছেন।\nরবিবার (০৩ অক্টোবর) দুপুর ২টায় বালাগঞ্জ এম এ খান অডিটোরিয়ামে ভোটগ্রহণ অনুষ্ঠিত হয়। এতে উপজেলার ৬ ইউনিয়ন আওয়ামী লীগের সভাপতি/সাধারণ সম্পাদক ও এর আওতাভূক্ত ওয়ার্ড আওয়ামী লীগের সভাপতি/সাধারণ সম্পাদকগণ ভোটাধিকার প্রয়োগ করেন।\nবালাগঞ্জের ৬ ইউনিয়নে তৃণমূল আওয়ামী লীগের ভোটে বিজয় হলেন যারা-\n১নং পূর্বপৈলনপুর ইউনিয়নে তৃণমূল আওয়ামী লীগের ভোটে বিজয়ী হয়েছেন ইউনিয়ন আওয়ামী লীগের সাধারণ সম্পাদক মো. শিহাব উদ্দিন, ২নং বোয়ালজুড় ইউনিয়নে উপজেলা আওয়ামী লীগের সাধারণ সম্পাদক মো. আনহার মিয়া, ৩নং দেওয়ানবাজার ইউনিয়নে যুক্তরাজ্য আওয়ামী লীগ নেতা ছহুল এ মুনিম, ৪নং পশ্চিম গৌরীপুর ইউনিয়নে উপজেলা আওয়ামী লীগের ত্রান ও সমাজকল্যাণ সম্পাদক আমিরুল ইসলাম মধু,\n৫নং বালাগঞ্জ সদর ইউনিয়নে সমান সংখ্যাক ভোট পেয়েছেন উপজেলা আওয়ামী লীগের যুগ্ম সাধারণ সম্পাদক মো. জুনেদ মিয়া ও উপজেলা ছাত্রলীগের সাবেক সাধারণ সম্পাদক তুহিন মনসুর, ৬নং পূর্বগৌরীপুর ইউনিয়নে উপজেলা আওয়ামী লীগের বন ও পরিবেশ বিষয়ক সম্পাদক মো. নানু মিয়া ও ইউনিয়ন আওয়ামী লীগের সহ সভাপতি আজমল বেগ সমানসংখ্যক ভোট পেয়েছেন।\nপ্রার্থী বাছাই উপলক্ষে আয়োজিত বর্ধিত সভায়\nসভাপতিত্ব করেন বালাগঞ্জ উপজেলা আওয়ামী লীগের সভাপতি হাজী মো. মোস্তাকুর রহমান মফুর।\nবালাগঞ্জ উপজেলা আওয়ামী লীগের সাধারণ সম্পাদক মো. আনহার মিয়ার সঞ্চালনায় সভায় প্রধান অতিথি হিসেবে বক্তৃতা করেন সিলেট জেলা আওয়ামী লীগের ভারপ্রাপ্ত সভাপতি শফিকুর রহমান চৌধুরী।\nপ্রধান বক্তা হিসেবে বক্তৃতা করেন সিলেট জেলা আওয়ামী লীগের সাধারণ সম্পাদক অ্যাডভোকেট নাসির উদ্দিন খান।\nPosted On October 3, 2021 October 3, 2021 in নির্বাচন, বালাগঞ্জ, সিলেট with0Comments.\n← শান্তিগঞ্জে প্রধানমন্ত্রী উপহার বিতরণ করলেন- পরিকল্পনামন্ত্রী\nদীর্ঘ প্রতিক্ষার অবসান ঘটিয়ে এ মাসের মাঝামাঝিতে খুলছে শাবিপ্রবি, প্রস্তুতি সম্পন্ন →


বাংলা রচনাঃ বিশ্বায়ন - সেরা-সংগ্রহ.কম\nHome / রচনা / Class Room / বাংলা রচনাঃ বিশ্বায়ন\nবাংলা রচনাঃ বিশ্বায়ন\nby সেরা-সংগ্রহ.কম on সেপ্টেম্বর ১৩, ২০১৬ in রচনা, Class Room\nভূমিকাঃ বর্তমান সময়ের সবচেয়ে আলোচিত একটি বিষয় হচ্ছে বিশ্বায়ন। যার মাধ্যমে বিশ্ববাসী তাদের রাজনৈতিক, সামাজিক, অর্থনৈতিক এবং সাংস্কৃতিক সম্পর্ককে নিজেদের নাগালের মধ্যে নিয়ে এসেছে। যার ফলে জাতি-রাষ্ট্রের ধারণাটি উঠে গিয়ে সমগ্র বিশ্ব একটি গ্রামে পরিণত হয়েছে। এ সম্পর্কে পল হারস্ট ও গ্রাহাম থমসন বলেন, 'Globalization has becomeafashionable concept in the social sciences.'\nবিশ্বায়নের সংজ্ঞাঃ ‘বিশ্বায়নের’ ইংরেজি প্রতিশব্দ হচ্ছে Globalization যা Globe শব্দ থেকে এসেছে। সাধারণভাবে বলা যায় বিশ্বায়ন হলো একটি প্রক্রিয়া, যে প্রক্রিয়ার মাধ্যমে বিশ্ববাসীর মাঝে সমন্বয় সাধন হয়ে থাকে অথবা বিশ্বকে একীভূত করা হয়। বিশ্বায়নের সংজ্ঞা দিতে গিয়ে Red wood বলেন, “Globalization is the creation of single world market”. আবার মার্টিন আলব্রো বলেন- ‘বিশ্বায়ন হলো সামগ্রিক কমিউনিটির মধ্যে সমস্ত মানুষকে নিয়ে আসার একটি প্রক্রিয়া।’ সুতরাং বলা যায় বিশ্বায়ন হচ্ছে সীমারেখাহীন বিশ্বব্যবস্থা, যার দ্বারা বিশ্বে আন্তঃরাষ্ট্রীয় সম্পর্ক তৈরি হয়ে থাকে।\nবিশ্বায়নের উৎপত্তিঃ ১৯৯১ সালে সোভিয়েত ইউনিয়ন ভেঙে যাওয়ার পর বিশ্বায়ন শব্দটির প্রচলন ঘটে। ঐতিহাসিক দৃষ্টিকোণ থেকে দেখা যায়, গত শতাব্দীর ৬০-এর দশকের শেষ দিকে ‘ক্লাব অব রোম’ অর্থনৈতিক উন্নয়নের উপর পাশ্চাত্য মডেলের সীমাহীন প্রবৃদ্ধি সম্পর্কে যে ঘোষণা দেয় সেখান থেকেই মূলত বিশ্বায়নের সূত্রপাত হয়। যার মাধ্যমে আজ বিশ্বে সৃষ্টি হয়েছে একই বিশ্বসীমানা ও একই বিশ্ব সম্প্রদায়।\nবিশ্বায়নের উদ্দেশ্যঃ বিশ্বায়ন ধারণার মূল উদ্দেশ্য হলো বাজার সম্পর্কিত আইন প্রণয়ন করা, সরকারি ব্যয় ও নিয়ন্ত্রণ হ্রাস এবং সরকারি সম্পত্তি ধারণার বিলোপ সাধন করে তা বেসরকারি আওতায় নিয়ে আসা। কিন্তু বর্তমানে বিশ্বায়নের লক্ষ্য হলো স্নায়ুযুদ্ধের অবসান, পূর্ব-ইউরোপ ও পূর্বতন সোভিয়েত ইউনিয়নের সমাজতন্ত্র ও নিয়ন্ত্রিত অর্থ ব্যবস্থার উপর গণতন্ত্র ও বাজার অর্থনীতির আধিপত্য প্রতিষ্ঠা করা।\nবিশ্বায়নের বৈশিষ্ট্যঃ বর্তমান বিশ্বে বিশ্বায়ন প্রচন্ড গতিতে এগিয়ে চলছে। এর কিছু স্বতন্ত্র বৈশিষ্ট্য রয়েছে। যেমন-\n- বিশ্বায়ন একটি জটিল ও দীর্ঘ প্রক্রিয়া।\n- প্রযুক্তির দ্বারা বিশ্বায়ন নিয়ন্ত্রিত হয়ে থাকে।\n- বিশ্বায়ন একটি পরিবর্তনশীল বিষয়।\n- বিশ্বায়ন নতুন কৌশলে নব্য উপনিবেশবাদের জন্ম দিয়েছে।\n- বিশ্বায়ন সমস্ত বিশ্বের মধ্যে ব্যবধান কমিয়ে বিশ্বকে হাতের মুঠোয় নিয়ে এসেছে।\n- বিশ্বায়ন সাম্রাজ্যবাদের ধারক ও বাহক হিসেবে কাজ করে।\n- বিশ্বায়ন উৎপাদন ব্যবস্থায় পরিবর্তনের ক্ষেত্রে ভূমিকা রেখেছে।\n- একে অপরকে সহযোগিতার জন্য বিভিন্ন আন্তর্জাতিক সংগঠন গড়ে তুলেছে অর্থাৎ FU, AU, ASEAN বিশ্বায়নের সৃষ্টি।\n- বিশ্বায়নের চলার যে গতি তাতে সাদৃশ্য লক্ষ্য করা যায় না।\nবিশ্বায়নের কারণঃ বিশ্বায়নের জন্য কোনো একক কারণ দায়ী নয় বরং এর পেছনে রয়েছে এক বা একাধিক কারণ। সেগুলো হলো -\nতথ্য ও প্রযুক্তির বিকাশঃ বিশ্বায়ন প্রক্রিয়ার প্রধানতম কারণ হচ্ছে তথ্য ও প্রযুক্তির অবাধ বিকাশ। আর এ বিকাশের ধারাবাহিকতায় ঔপনিবেশিক আমল হতে প্রথম টেলিগ্রাফ লাইন স্থাপন করা হয়। এরপর রেডিও টেলিভিশন, কম্পিউটার এবং ইন্টারনেট প্রভৃতির মাধ্যমে বিশ্বব্যাপী যোগাযোগের একটা সেতুবন্ধন তৈরি করা হয়।\nবহুজাতিক সংস্থাঃ দ্বিতীয় বিশ্বযুদ্ধ পরবর্তী সময়ে বিশ্বে বিভিন্ন বহুজাতিক সংস্থা জন্ম নিয়েছে। যা বিভিন্ন দেশের মধ্যে অর্থনৈতিক ক্ষেত্রে একটা যোগসূত্র স্থাপন করতে সক্ষম হয়েছে। আর এ সমস্ত বহুজাতিক সংস্থার মাধ্যমে বিশ্বায়নের পথ সহজ হয়েছে।\nতৃতীয় বিশ্বের উন্নয়ন স্পৃহা দ্বিতীয় বিশ্বযুদ্ধের পর তৃতীয় বিশ্বের উন্নয়নশীল দেশগুলোর অবস্থা খারাপ অবস্থায় পতিত হয়। তাই উন্নয়নশীল দেশগুলো তাদের চলমান উন্নয়নের ধারা অব্যাহত রাখার জন্য বিশ্বায়নকে স্বাগত জানায়।\nবিশ্বায়নের সুফলঃ বিশ্বায়ন একটি আন্তর্জাতিক প্রক্রিয়া। এই প্রক্রিয়ার বেশ কিছু সুফল রয়েছে যা নিম্মরূপ-\nযোগাযোগ ও তথ্য প্রযুক্তির উন্নতিঃ বিশ্বায়নের ফলে বিশ্বে যোগাযোগ ও তথ্য প্রযুক্তির ক্ষেত্রে ব্যাপক পরিবর্তন হয়েছে। এ কথা সহজে বলা যায় যে, অন্য যেকোনো সময়ের চেয়ে বর্তমানে যোগাযোগ অধিক সহজতর। আবার তথ্যপ্রযুক্তিতে যে যতো উন্নত সে ততো উন্নয়ন করতে সক্ষম হচ্ছে।\nবিশ্বায়নের কুফলঃ বিশ্বায়নের সুফলের পাশাপাশি এর কিছু কুফলও লক্ষ্য করা যায়। সেগুলো হলো-\nঅর্থনৈতিক বৈষম্য বৃদ্ধিঃ এক দেশের সাথে আরেক দেশের যে অর্থনৈতিক বৈষম্য তৈরি হয়েছে তা মূলত বিশ্বায়নেরই ফল হিসেবে বিবেচিত হয়।\nআমাদের করণীয়ঃ আমাদের মতো উন্নয়নশীল দেশগুলোকে বিশ্বায়নের এই তীব্র প্রতিযোগিতায় টিকে থাকতে হলে কতগুলো পদক্ষেপ নিতে হবে। যথা-\n- তথ্যপ্রযুক্তির উন্নয়নে উৎসাহমূলক কর্মকান্ড ও বিনিয়োগ বাড়াতে হবে।\n- জনশক্তির কর্মদক্ষতা বাড়ানোর জন্য শিক্ষা, স্বাস্থ্য ও নিরাপত্তার ক্ষেত্রে বিশেষ ভূমিকা রাখতে হবে।\n- প্রযুক্তিনির্ভর শিল্পায়নের উদ্যোগ গ্রহণ করে শিক্ষিত বেকারদের কাজে লাগাতে হবে।\n- সর্বক্ষেত্রে দুর্নীতি প্রতিরোধে আইনের শাসনের সুষ্ঠু ব্যবহার নিশ্চিত করতে হবে।\n- দারিদ্র্য নিরসনে কার্যকর উদ্যোগ গ্রহণ করতে হবে।\nউপসংহারঃ বিশ্বকে একই আয়নায় দেখার জন্য বিশ্বায়নের সৃষ্টি। বিশ্বায়নের কিছু নেতিবাচক প্রভাব বা কুফল থাকলেও এটি তার আপন গতিতে চলমান। তাই এর নেতিবাচক দিকগুলোর প্রতি সতর্ক দৃষ্টি রেখে ইতিবাচক দিকগুলোর সুফল অর্জন করাই আমাদের মতো তৃতীয় বিশ্বের দেশগুলোর করণীয় হওয়া উচিত।


আপাদমস্তক স্বর্ণখচিত বর্ম গায়ে যুদ্ধে যেতেন রাজা-বাদশাহরা!\nমনিরুজ্জামান উজ্জ্বল মনিরুজ্জামান উজ্জ্বল , বিশেষ সংবাদদাতা তুরস্ক থেকে ফিরে\nপ্রকাশিত: ১২:৫৪ পিএম, ০৭ মে ২০১৯\nচোখের পলক পড়ছে না। পা থেকে মাথা পর্যন্ত আপাদমস্তক স্বর্ণখচিত বর্ম গায়ে তার। পরতে পরতে স্বর্ণ থেকে ঠিকরে বেরুচ্ছে আলো। তুরস্কের ইস্তাম্বুলের তোপকাপি প্রাসাদের ঐতিহাসিক জাদুঘরের ভেতরে রোমান সাম্রাজ্যর বিভিন্ন নিদর্শনের একটি দেখে কিংকর্তব্যবিমূঢ় হওয়ার দশা।\nবেশ কিছু যাদুঘরের ভেতরের ছবি তোলার অনুমতি থাকলেও মহামূল্যবান এ নিদর্শনগুলোর ছবি তোলা নিষেধ। নিষেধ থাকলেও বিশ্বের বিভিন্ন প্রান্ত থেকে আসা জাতি-ধর্ম-বর্ণ নির্বিশেষে অসংখ্য পর্যটকদের কেউ কেউ স্মৃতি ধরে রাখতে মোবাইলে ক্লিক করছেন। তবে বাজপাখির মতো কোথা থেকে ছুটে এসে ‘নো পিকচার’ ‘নো পিকচার’ বলে ছবি তোলা বন্ধ করতে বললেন নিরাপত্তারক্ষীরা।\nসম্প্রতি টার্কিশ এয়ারলাইন্সের আমন্ত্রণে মিডিয়া ট্যুর ২০১৯-এর সদস্য হিসেবে তোপকাপি প্রাসাদের মহামূল্যবান জাদুঘরটি সরেজমিন পরিদর্শনকালে সকলেই একাধারে বিমোহিত ও বিস্মিত হন। বিশাল আকারের তরবারি, ছুরি, বন্দুক, পোশাকাদি ও মুদ্রা ইত্যাদি দেখে পর্যটকদের মনে নানা প্রশ্ন জাগে।\nসঙ্গে থাকা গাইডরা একাধারে বিবরণ দিতে থাকলেন রাজা-বাদশাহরা কোন আমলে কোন ধরনের অস্ত্রশস্ত্র ব্যবহার করতেন, পোশাকাদি পরতেন ইত্যাদি। একেক শাসনামলে ব্যবহৃত মুদ্রা সম্পর্কেও ধারণা দিতে লাগলেন তারা।\nজাদুঘরের ভেতরে রাখা একটি ৬-৭ফুট লম্বাকারের একটি তরবারি উপস্থিত পর্যটকের দৃষ্টি আকর্ষণ করে। আমরা গাইডকে জিজ্ঞাসা করলাম, ‘তলোয়ারটি যদি এত বড় হয় তাহলে মানুষগুলো কত লম্বা ছিলেন?’ জবাবে মুচকি হেসে গাইড জানালেন, ওই আমলের মানুষগুলো অনেক লম্বা আর শক্তিশালী ছিলেন। যুদ্ধের ময়দানে একেকজন সৈন্যের সঙ্গে তার শরীরের ওজনের অর্ধেকের বেশি অস্ত্র ও বর্মসহ বিভিন্ন প্রযোজনীয় সামগ্রী থাকত। এত ভারি বোঝা নিয়ে তারা দিনের পর দিন যুদ্ধক্ষেত্রে কীভাবে অবস্থান করতেন তা হতবাক করার মতো ব্যাপার!\nসরেজমিন পরিদর্শনকালে তোপকাপি প্রাসাদে অবস্থিত পার্লামেন্ট (যেখানে বিচার-আচার হতো), সুলতানদের বসার জায়গা, উপবাস শেষে খাবার গ্রহণের স্থানসহ বিভিন্ন ঐতিহাসিক স্থাপনা দেখে মুগ্ধ হতেই হয় পর্যটকদের।\nরোমান সাম্রাজ্যের চোখ জুড়‌ানো নিদর্শন ব্লু মস্ক-হাজিয়া সোফিয়া\nমরাবৃক্ষে প্রাণের স্পন্দন!\nইস্তানবুলের আয়া-সোফিয়া ও ব্লু মস্ক